Shuib Kini DJ Baru Suria FM Tapi Netizen Kata Macam Tak Ada Orang Lain

Pasti ramai tahu baru-baru ini, pelawak Shuib Sepahtu diumum sebagai penyampai terbaru radio Suria FM bersama Ajak dan Suraya menerusi segmen Team Pagi Suria.

Difahamkan, pelawak itu memulakan tugas semalam menggantikan tempat penyampai radio sebelum ini iaitu Fizi Ali yang kini berkhidmat di Hot FM.

Pengumuman tersebut mendapat reaksi positif daripada orang ramai yang gembira melihat kemunculan Shuib sebagai penyampai radio semula. Bagaimanapun, ada netizen mendakwa segmen terbabit akan menjadi lebih ‘bingit’ selepas kemunculan Shuib.

Tidak kurang juga, ada netizen berpendapat pihak radio asyik mengambil orang yang sama tanpa memberi peluang kepada bakat baru untuk menjadi penyampai radio.

Terdahulu, Pengurus Besar Suria FM, DJ Lin berkata pemilihan Shuib itu diharap dapat memberikan impak yang lebih kepada stesen tersebut serta menarik ramai pendengar.


Sharnaaz Ahmad Titip Ucapan Istimewa Sempena Hari Lahir Jebat

Tanggal 30 Ogos merupakan tarikh istimewa buat pelakon Sharnaaz Ahmad dan anaknya, Jebat Jayden yang berkongsi tarikh lahir yang sama hari ini.

Menerusi satu perkongsian di Instagram, Sharnaaz menitipkan ucapan istimewa buat anak kesayangannya yang kini sudah berusia empat tahun.

BACA: Wanita Tudung Labuh Suruh Kahwin Balik Dengan Noor Nabila, Ini Respon Sharnaaz

Dalam entri tersebut, Sharnaaz berkata anaknya itu adalah sumber kekuatannya dan siapa dirinya hari ini adalah kerana Jebat.

“Selamat ulang tahun anakku. Aku menjadi semakin tua sama hari sepertimu. Namun kasih sayang terhadapmu semakin kuat.

“Boy nak jadi kuat macam baba. Tapi baba kuat sebab cek. Siapa baba hari ini adalah kerana kamu. Terima kasih atas kasih sayang yang tidak terhingga setiap saat hidupmu,” tulisnya.

Dalam pada itu, Sharnaaz turut memberi pesanan buat anaknya supaya menjadi seorang yang kuat dan bijak.

“Jadilah anak yang kuat, bijak dan sentiasa tidak bagi orang tunjal kepala kita. Always fight for what you think is right. Salah atau betul bukan manusia yang hakimi,” tulisnya.


“Saya Pakai Hanya Untuk KLFW, Maaf Jika Tak Selesa” – Elvina

Baru-baru ini, penampilan seksi pelakon Elvina di acara Kuala Lumpur Fashion Week 2022 (KLFW) menjadi perhatian ramai apabila mencetuskan rasa kurang senang netizen.

Menerusi foto dikongsikan, Elvina dilihat memakai busana serba putih yang hampir mendedahkan pangkal pahanya bagi memberi sokongan kepada seorang pereka tempatan.

Memetik Kosmo, Elvina memohon maaf jika penampilan itu membuatkan netizen rasa kurang senang namun dia berpakaian begitu hanya pada acara itu sahaja.

“Saya berpakaian begitu hanyalah untuk Minggu Fesyen Kuala Lumpur 2022 (KLFW2022) baru-baru ini. Tidaklah memakainya untuk urusan harian lain.

“Saya ke sana untuk memberi sokongan kepada salah seorang pereka fesyen.

“Mungkin orang anggap saya ini seorang yang lembut, jadi mereka agak terkejut melihat saya berpakaian sebegitu,” katanya.

Dalam pada itu, Elvina mengakui mungkin silapnya berpakaian sebegitu sehingga mengejutkan peminatnya.

“Mungkin salah saya juga, tidak semua pengikut media sosial boleh menerima gaya seperti itu.

“Saya minta maaf sekiranya pemakaian tersebut buat anda rasa tidak selesa namun, baju itu hanya untuk acara tersebut,” katanya.


Ayda Jebat Nak Timang Anak Kedua Secepat Mungkin

Anak sulungnya, Ana Nayla bakal memasuki usia setahun pada September depan, pelakon dan penyanyi Ayda Jebat berkata dia teringin untuk menimang cahaya mata kedua.

Memetik Astro Gempak, Ayda berkata dia menerima jika diberikan rezeki anak kedua dalam masa terdekat sekaligus memudahkannya untuk kembali bekerja dalam masa beberapa tahun kemudian.

BACA: Ayda Jebat Tolak Lakon Babak Mesra, Bersentuhan Dengan Pelakon Lelaki

“Saya ready anytime..kalau boleh nak sekarang. Bukan apa, saya dah lama tak shoot (bekerja). Dengan Ana Nayla pun hampir dua tahun berehat kerana kamu lihat dia membesar dulu.

“Jadi kalau nak tunggu anak kedua selepas kembali bekerja akan memberi sedikir kesukaran, saya tak suka bekerja ketika hamil,” katanya.

Bagaimanapun, Ayda berkata dia perlu menunggu untuk hamil lagi memandangkan sebelum ini dia melahirkan cahaya mata secara pembedahan.

“Begitupun saya tak boleh untuk hamil buat masa sekarang. Sebab kelahiran Ana Nayla melalui proses pembedahan jadi memang kena tunggu dulu sebelum boleh hamil sekali lagi,” katanya.

Ayda mendirikan rumah tangga dengan Nabil pada 1 Januari 2021. Pasangan itu dikurniakan cahaya mata perempuan, Ana Nayla pada 21 September tahun lalu.


Boleh Tambah Pengalaman, Mahirkan Diri & Banyak Lagi, Ini Baru Ngam!

Pepatah ada mengatakan ‘tuntutlah ilmu biarlah sampai ke negeri China’. Kalau anda faham betul-betul istilah ini, ianya membawa maksud cari dan tuntutlah ilmu sejauh apa pun ilmu itu berada.

Tak kisahlah di mana pun anda berada, jika ada peluang untuk menuntut ilmu, tidak salah kalau kita sertai, ye tak? At least anda dapat mempelajari kemahiran baharu di samping boleh menambah nilai dan ‘harga’ anda tu!

Bercakap mengenai menuntut ilmu ini, kami suka untuk berkongsikan kepada anda berkenaan kursus anjuran Institut Penyiaran dan Penerangan Tun Abdul Razak (IPPTAR) 2022 di bawah Kementerian Komunikasi dan Multimedia Malaysia ini.

Bagi kami kursus-kursus yang mereka tawarkan khas untuk semua kakitangan awam kerajaan ini sangat bernilai dan berguna kepada mereka. Mana tidaknya, mereka berpeluang untuk menuntut ilmu baharu serta ‘ambil tahu’ tugas rakan sekerja mereka selain dapat mengekalkan agensi kerajaan yang efektif.

Kursus yang ditawarkan juga tidak lama, paling singkat, dua hari dan yang paling lama pun tiga bulan.

Siapakah yang layak untuk memohon mengikuti kursus dan latihan anjuran IPPTAR ini? Jawapannya, semua pegawai Kementerian Komunikasi dan Multimedia Malaysia. serta ada juga kursus yang dibuka kepada penjawat awam di kementerian lain.

Anda tengoklah sendiri perkongsian mereka di bawah ini. Betul menarik! Kalau kami diberikan peluang macam ni, nak sangat join tau.

Kalau anda nak tahu pelbagai kursus-kursus dan latihan menarik mereka sediakan sepanjang bulan. Ini antara kursus yang dorang jalani dan bakal jalani sepanjang Ogos ini. Agak menarik kursus-kursus yang dianjurkan ini.

Nak daftar pun mudah, hanya melalui online sahaja iaitu e-Kursus dengan melayari http://ekursus.ipptar.gov.my.

Sangat mudah! Pengguna hanya perlu mendaftar dahulu maklumat peribadi sebelum boleh melayari dan membuat proses permohonan berkursus di IPPTAR.

Kalau ada peluang macam ni di masa hadapan dan terbuka kepada orang awam, kami antara orang pertama yang akan mendaftar! Barulah ngam gais, belajar banyak perkara dalam hidup. Hehe.

Untuk info lanjut dan update terkini berkenaan dengan IPPTAR ini, anda boleh je usha di Facebook dan juga Instagram dorang! Memang rancak betul aktiviti yang dorang update. Best!


Shahir Nikah 2 September Ini

Selepas mengikat tali pertunangan dengan gadis pilhan hati, Jaskin Jaludin pada 16 Julai lalu, penyanyi Shahir Zawawi mengumumkan bakal bernikah pada 2 September ini.

Memetik Harian Metro, Shahir mengakui berdebar untuk melalui fasa alam rumah tangga apatah lagi bakal menjadi ketua keluarga.

“Perasaan saya ketika ini sudah tentu berdebar-debar. Sebab nak pergi ke satu fasa yang juga alam kehidupan baru yang selama ini kita bersendirian, tapi kali ini nak berdua dan berteman. Selain itu masuk dalam keluarga baru.

“Jadi saya perlu sesuaikan diri, membawa diri, dalam masa sama nak pikul tanggungjawab yang lebih besar. Saya kira banyak perkara lagi yang perlu dilalui,” katanya.

Dalam pada itu, Shahir memberitahu segala persiapan sudah dilakukan meskipun dalam tempoh ang singkat serta mendoakan agar majlis pernikahan dipermudahkan.

“Sekarang ini saya lebih kepada berdoa, semoga Allah permudahkan segala urusan. Persiapan saya buat ini banyak dalam masa singkat untuk majlis kahwin ni. Bagi saya, majlis ini lebih pada nak halalkan hubungan dan dalam masa sama moga Allah permudahkan,” katanya.

Difahamkan, majlis resepsi pasangan itu akan diadakan pada 3 September di lokasi sama acara pernikahan iaitu di Subang Jaya.


Mamat Exist Masih Dipantau AADK, Janji Mahu Berubah

Bekas vokalis kumpulan Exists iaitu Mamat memberitahu dia masih menjalani proses pemantauan dan mengikuti program anjuran Agensi Anti Dadah Kebangsaan (AADK) bagi memastikan dia bersih daripada najis dadah.

Memetik mStar Online, Mamat berkata pemantauan AADK tidak terlalu ketat dan dia mempamerkan perubahan positif sejak menjalani rawatan di Persatuan Pengasih Malaysia sejak 2019.

“Saya masih lagi dalam pemantauan dan mengikuti program yang dianjurkan oleh AADK. Pihak agensi berhubung jadual kerja kerana saya tidak boleh bergerak bebas seperti biasa.

“Saya pun sebenarnya kalau hendak lari memang tak boleh kerana sebagai selebriti yang dikenali mereka tentu akan tahu keberadaan saya,” katanya.

Menurut Mamat lagi, dia kini fokus dengan proses pemlihan untuk menjalani kehidupan yang lebih baik apatah lagi usianya sudah lebih 40 tahun.

“Saya sudah berumur 40 tahun lebih. Apa yang saya mahukan adalah menjalani kehidupan dengan lebih baik pada masa akan datang,” katanya.

Dalam pada itu, Mamat juga berjanji akan memberikan persembahan terbaik pada Konsert Resolusi Exists yang akan berlangsung pada 18 November depan.

Terdahulu, Mamat ditahan pada 8 September 2019 ketika menaiki motosikal di Taman Perling, Johor Bahru bersama seorang rakan kerana memiliki sejumlah dadah jenis syabu.


“Konsert Ini Pengubat Duka Saya” – Noh Salleh

Muncul di konsert 3 Generasi di Zepp KL bersama kumpulan Spider dan XPDC baru-baru ini, penyanyi Noh Salleh mengakui terharu peminat masih menyokong kerjaya seninya.

Memetik Kosmo, ketika persembahannya Noh sempat memberitahu konserta itu merupakan pengubat dukanya selepas berdepan pelbagai kontroversi baru-baru ini.

Noh juga turut berterima kasih kepada pihak penganjur kerana memberikan peluang kepadanya untuk mempersembahkan karyanya kepada umum

“Saya berbangga dapat buat persembahan di atas satu pentas dengan Spider dan XPDC serta berpeluang menunjukkan karya-karya seni Noh Salleh.

“Selain itu, tahun ini macam-macam hal yang berlaku dan konsert ini juga boleh dikatakan sebagai pengubat rasa duka sebenarnya,” katanya.

Ketika persembahan, Noh turut menerima jeritan daripada peminat wanitanya yang mengatakan ‘I Love You’. Tidak membalas, namun japawan diberikan menjadi perhatian ramai.

Terdahulu, penyanyi Noh Hujan dan Mizz Nina mengumumkan perceraian mereka pada Ogos lalu dan kini masing-masing membawa haluan sendiri.


Duit Gaji Cepat Habis? Don’t Worry, Boleh Guna Tips Jimatkan Duit Ini

Percaya atau tidak, benda pertama yang ditunggu-tunggu setiap bulan adalah gaji! Haha, setuju tak? Mana taknya, gaji lah penyelamat kita untuk menyelesaikan segala hutang iaitu bayaran rumah, kereta dan paling penting duit belanja untuk mak ayah kita tu.

Bukan tu je, perbelanjaan sehari-hari pun penting tau. Kalau tak pandai nak uruskan duit tu makanya hujung bulan nanti gigit jari je lah. Ada masa perbelanjaan akan lebih, menyebabkan perbelanjaan kita sehingga hujung bulan belum tentu cukup. Paling sadis, ada yang ‘terpaksa korek’ daripada akaun simpanan lain sebab duit dalam tangan tidak mencukupi. Fuh, penat mat!

Jangan gelabah gais, tips paling penting adalah kita kena pandai nak urus duit perbelanjaan kita tu. Mungkin anda boleh ikut tips jimat duit yang kami beri ni. Barulah hati tenang!

Anda boleh je buat tabung-tabung seperti di bawah ini untuk simpanan

a. Tabung 1 – Simpan duit RM1 sehari bila balik kerja. (RM365 setahun)
b. Tabung 2 – Jangan guna duit RM5 dan balik kerja simpan dalam tabung/sampul.
c. Tabung 3 – Simpan setiap minggu tambahan RM2 setiap minggu. Minggu 1 = RM2, Minggu 2 = RM4, Minggu 3, RM6, dan seterusnya. (RM2,756 setahun)

Sebelum anda nak pergi beli barangan runcit, apa kata anda list kan dulu baranga apa yang anda nak beli bagi mengelakkan pembelian barang yang tidak perlu. Kalau nak lagi jimat, anda boleh je order online bagi mengelakkan godaan barang-barang yang tak perlu nanti. Hehe.

Anda tahu tak membeli barangan runcit bernilai seminggu menyamai harga dua makan malam. Anda boleh cuba bawa bekal ke pejabat, elakkan makan di luar sebab kebanyakan masa kita adalah di pejabat, jadi dengan bawa bekal, kita boleh jimat banyak!

Haa, mesti anda ada melanggan pelbagai langganan seperti Netflix, Spotify dan banyak lagi kan. Adakah anda rasa anda perlu langgan rancangan TV seperti Astro/Netflix/IFLIX? Berapa jam sangat anda nak tengok TV dalam sehari kan. Dengan kerja lagi. Rugi gais. Dah ada TV percuma seperti TV1, TV2, TV3 tu, tengok je yang tu. Lagi jimat!

Siapa je yang tak suka shopping kan? Tipu sangat lah! Nak pula geng perempuan tu. Apa yang kami boleh cakapkan di sini, anda boleh je shopping tetapi untuk jimatkan duit anda, beli lah produk atau barang yang perlu dan ada promosi. Jadi tak ada lah nanti duit belanja tu cepat sangat keluar.

Sebagai contoh, anda boleh je beli semasa ada hari special macam Hari Kemerdekaan bulan ini. Selalunya banyak promosi berlaku semasa kita menyambut Hari Kemerdekaan. Bukan pergi kedai je, korang boleh scroll di smartphone anda tu. Banyak je sales yang ada dari pelbagai jenama.

Anda boleh usha juga produk promosi dari LG. Kalau anda tengah plan nak beli barangan elektrik baharu untuk ditambahkan ke rumah anda, atau mungkin nak buat pengubahsuaian ke, ambil peluang ini. At least dapat jimatkan dan kurangkan kos perbelanjaan anda tu.

Macam yang anda tahu juga, jenama LG ini menawarkan produk dan perkhidmatan berkualiti tinggi untuk anda. Jadi sangat berbaloi untuk ada satu di rumah anda!

Antara produk LG yang anda boleh grab adalah peti ais Instaview yang anda hanya perlu ketuk dua kali untuk lihat isi dalamnya tanpa harus kehilangan udara dinginnya dan mesin cuci TWINWash yang boleh selesaikan cucian anda dengan lebih cepat dengan membasuh dua muatan pada masa yang sama.

Kami tertarik betul dengan TV model 83″ OLEDC2 yang menjanjikan untuk menerangi dunia anda ini. Setiap piksel berkebolehan bercahaya sendiri, yang boleh dihidupkan serta dimatikan untuk mencapai warna hitam yang sempurna dan kontras yang tak terhingga. Asalnya berharga RM35,999, kini tinggal RM28,399 je dan anda juga dapat TNG kredit sebanyak RM1,500!

Bukan tu je, LG sound bar model S95QR yang menawarkan keunggulan, design yang unik dan mengujakan, pengalaman bunyi yang terbaru sambil memastikan bunyi yang mengasyikkan untuk pawagam rumah, musik dan permainan video kini tinggal RM3,999 sahaja! Syoknya!

Hah, buat anda yang mencari water purifier tu, anda boleh dapatkan model WD516AN – LG Puricare™ Self-Service Tankless Water Purifier dengan harga RM3,200 sahaja ataupun sewa dengan serendah RM60/bulan. Paling best, ada 2 tahun langganan penapis ataupun 7 tahun langganan penapis, khas untuk anda.

Bukan itu je, apa yang padunya water purifier ini, ia mempunyai fungsi auto sterilisasi. Dengan hanya satu sentuhan je anda boleh mensterilkan kedua-dua paip keluli tahan karat dalaman dan saluran keluar dengan air suhu tinggi 85°C serta dapat menyingkirkan 99.99% kuman!

Sistem ini secara automatik dapat mensterilkan paip keluli tahan karat dalaman sekali seminggu. Kalau anda nak buat lebih kerap pun boleh juga. Gempak gais. Sangat berbaloi ye untuk anda dapatkannya segera sementara dalam promosi ini.

Dah tak nak cakap banyak, anda boleh buat tebusan melalui eWallet Touch ’n Go Credit seperti di bawah untuk dapatkan lebih banyak promosi untuk produk LG:

1. Tempoh penebusan eWallet Touch ’n Go Credit bermula dari 18 Julai 2022 hingga 31 Oktober 2022
2. Semua penyertaan yang layak mesti dihantar melalui https://www.lg.com/my/promotions/lgrewards dalam tarikh tamat tempoh 31hb Okt 2022 [23.59PM]
3. Penghantaran item penebusan akan disediakan pada November 2022 dan seterusnya
4. eWallet Credit akan dibuat melalui “kredit terus” ke dalam akaun Touch ‘n Go eWallet pelanggan semasa penyerahan penyertaan.
5. Semua penyertaan hendaklah dilampirkan dengan HANYA INVOIS atau BIL TUNAI dan berikan nombor siri produk yang sah dan gambar nombor siri dalam borang penebusan. Pesanan Jualan, Pesanan Belian dan Pesanan Penghantaran adalah tidak dibenarkan sama sekali
6. Semua penebusan hendaklah dihantar melalui portal dalam talian sahaja
7. Sebarang penjelasan atau pertanyaan tentang penyerahan seperti kegagalan penyerahan, nombor siri tidak sah atau model ganjaran yang hilang, sila e-mel ke [email protected]

Bagaimana gais? On tak on tips yang kami berikan di atas tu. Diharapkan perkongsian cara jimat duit ini akan memudahkan lagi urusan anda ye. Selamat menyambut Hari Kemerdekaan!


Babak Cium Dengan Elizabeth Tan, Jay Iswazir Enggan Komen

Baru-baru ini, penyanyi dan pelakon Elizabeth Tan mendedahkan babak cium aktor Jay Iswazir dalam filem Abang Long Fadil 3 dilakukan sendiri tanpa menggunakan teknik kamera.

Memetik Harian Metro, Jay bagaimanapun memilih untuk tidak mengulas lanjut mengenai babak kontroversi itu.

BACA: Babak Cium Jay Iswazir, Elizabeth Tan Tak Guna Teknik Kamera

“Saya tak mahu komen mengenai isu berkenaan. Biarlah saya memberi laluan buat filem berkenaan saja,” katanya.

Terdahulu, Elizabeth atau lebih mesra disapa Lizzy berkata babak itu dilakukan sebelum dia berkahwin dengan suaminya, Dr Siew Jim.

Menurut Lizzy lagi, dia berharap lakonannya dalam filem tersebut dapat membuka lebih banyak peluang kepadanya untuk menawarkannya watak aksi yang lebih mencabar.


Tindik Hidung, Masya Masyitah Disamakan Dengan Lembu

Nampaknya sejak kebelakangan ni nama penyanyi Maysa Masyitah menjadi bualan ramai apabila ramai yang kurang senang dengan cara pemakaiannya.

Terbaru, perkongsiannya sekali lagi hangat diperkatakan apabila penyanyi itu memuat naik gambarnya mempunyai tindik di bahagian hidung. Bukan itu saja, pemilihan pakaiannya yang tambil serba hitam itu juga turut dikritik oleh netizen.

Diruangan komen, ada yang mendakwa gaya tindik di hidung itu seperti lembu. Tidak kurang juga ada yang mengatakan cara pemakaiannya itu tidak melambangkan imej seorang wanita bertudung.

Memetik Astro Gempak, Masya hanya tertawa dengan dakwaan tersebut berkata dia tidak menindik hidung sebaliknya ianya tindik palsu pakai buang.

“Saya tak nak kata apalah, sebenarnya adda betulnya juga. Jujurnya, saya suka tengok trend fesyen sekarang dan untuk pengetahuan, saya tidak menindik hidung saya secara kekal. Ia merupakan tindik palsu yang pakai buang, nak bagi nampak jahat dalam klip video.

“Kalau tentang komen netizen, saya tak hiraukan dan tak balas sebab kalau nak jawab, kita pun tahu hukum agama. Saya dah terima dan ambil risiko pakai macam tu,” katanya.

Difahamkan, Masya muncul dengan single terbaru berjudul Simpanan. Barusaja dilancarkan padda 19 Ogos lalu, muzik video tersebut sudah mendapat sebanyak lebih 230,000 jumlah tontonan.


PU Syed Bidas Nabila Huda Isu Konsert Blackpink

Baru-baru ini, pelakon Nabila Huda ada berkongsikan pendapatnya berhubung cadangan membantah penganjuran konsert penyanyi antarabangsa di negara ini sebagai langkah tidak matang.

Perkongsian Nabila itu mendapat perhatian pendakwah bebas, Pencetus Ummah (PU) Syed yang membidas kenyataan pelakon itu.

BACA: PU Syed Ajak Berhimpun Bantah Konsert Blackpink Di Kuala Lumpur

Menerusi satu perkongsian dimuat naik di TikTok, PU Syed menjelaskan kematangan seseorang itu terletak kepada kefahaman mereka terhadap perintah dan larangan Allah

“Saya tetap dengan pendirian menentang kemungkaran yang berlaku dalam negara kita, Malaysia. Kita tak mahu menjadi punca kemaksiatan kepada Allah.

“Bukan bermakna tentangan ini kita tidak matang tetapi kita matang dalam menilai sesuatu itu baik atau buruk,” katanya.

matangnya seseorang diukur bila patuh dan taat segala tegah dan larangan Allah!! selagi ambe bernafas..selagi itu ambe takkan duduk saja melihat kemungkaran berlaku..di depan mata . #adeambetakut

Dalam pada itu, PU Syed menjelaskan hidup kita ini bukan lakonan semata-mata tetapi ketetapan daripada Allah dan mengikut perintah-Nya.

“Puan Nabila mungkin terlebih matang bila mana tuntutan Allah untuk menutup aurat masih lagi gagal dilaksanakan kecuali dalam lakonan semata-mata.

“Hidup kita bukan lakonan, hidup kita adalah suatu ketetapan daripada Allah dan ada perintah-Nya yang perlu kita laksanakan. Ada larangannya yang perlu kita tinggalkan. Maka muhasabah diri Puan Nabila. Jangan meludah ke langkit, takut merecik ke muka sendiri,” katanya.

Terdahulu, PU Syed mengusulkan untuk membantah konsert kumpulan Kpop, Blackpink yang dijangka akan diadakan pada Mac tahun hadapan.


Diminta Pergi Mati, Elyana Tenang Balas Komen

Selepas membuat keputusan untuk tidak lagi bertudung, penyanyi Elyana terus menerima kecaman netizen, namun ada yang memberikan kata-kata positif buatnya.

Baru-baru ini, perkongsian Elyana menjadi perhatian apabila memuat naik paparan komen seorang individu yang mendoakan agar penyanyi itu mati kerana tidak bersyukur dengan nikmat Allah.

Tulis individu itu, penyanyi itu seolah tidak bersyukur dengan peluang diberikan selepas bebas daripada kanser limfoma tahap empat.

“Orang macam ni elok mamp*s je tak tahu bersyukur Allah dah bagi sambung nyawa. Tak payah lah nak agung-agungkan dia ni,” tulis individu itu.

Tenang dengan komen negatif oleh netizen itu, Elyana dilihat membalas dengn mendoakan agar individu itu dipanjangkan usia serta diberikan kebahagiaan dunia dan akhirat. Difahamkan, komen tersebut ditinggalkan oleh individu itu pada sebuah posting video persembahan Elyana.

Perkongsian Elyana itu mendapat pelbagai reaksi daripada netizen yang menyifatkan komen dilemparkan individu itu melampau dan keterlaluan. Bagaimanapun, ada netizen berpendapat meskipun teguran itu kasar namun sangat mendalam.


Baru Sebulan Kahwin, Wany Hasrita Terpaksa Berjauhan Dengan Suami

Usia perkahwinan baru mencecah sebulan, penyanyi Wany Hasrita kembali menjalani hubungan jarak jauh dengan suaminya Mohd Al-Adib Fahmi Harun.

Memetik Harian Metro, Wany berkata dia dan suami mengambil cuti selama sebulan untuk meluangkan masa bersama sebelum masing-masing kembali sibuk.

“Sebelum ini dua minggu saya duduk di rumah suami di Kuching, Sarawak dan sekarang baru kami kembali bekerja. Kami berdua masing-masing ambil cuti sebulan sebab tahu selepas ini memang susah nak jumpa,” katanya.

Menurut Wany lagi, masing-masing memahami situasi tersebut dan mereka akan berhubung setiap hari melalui panggilan video serta mengharapkan persefahaman tersebut akan berkekalan.

“Alhamdulillah, biarpun kami menjalinkan hubungan jarak jauh, semuanya okay kerana masing-masing memahami. Kami juga setiap hari berhubung dan membuat panggilan video. Diharapkan persefahaman ini sampai bila-bila.

“Sepanjang bercuti pun kami berdua banyak lepak di rumah, sebab kami tahu apabila sudah kembali bekerja nanti, tiada peluang nak bersama. Lepak di rumah adalah momen yang seronok buat kami berdua,” katanya.

Seperti biasa, apabila sudah mendirikan rumah tangga pasti akan ditanya mengenai soal cahaya mata pula. Bagaimanapun, Wany berkata dia belum ditanya lagi mengenai perkara itu.

“Alhamdulillah, setakat ini belum ada lagi yang bertanya mengenai cahaya mata. Sekarang ini ke mana saya pergi dan berjumpa orang, mereka banyak mengucapkan selamat pengantin baru memandangkan saya pun baru sebulan berkahwin.

“Kalau ada bertanya pun tak mengapa sebab saya rasa pada usia 30 tahun ini, penerimaan saya pada pertanyaan orang ramai agak tenang. Saya juga lebih relaks. Tiada apa nak kecil hati dan seumpamanya. Tapi perlu diingatkan, ‘common sense’ itu perlu pada setiap orang,” katanya.

Terdahulu, Wany selamat diijabkabulkan pada 22 Julai lalu dengan jejaka pilihan hati, Mohd Al-Adib yang bekerja dalam bidang penerbangan di Kuching, Sarawak.


“Dah Pergi Haji Kenapa Masih Berseluar Pendek?”

Baru-baru ini, perkongsian pelakon Fizo Omar menjadi perhatian apabila memuat naik foto bersama isteri dan anaknya, Maryam bercuti di Taman Tema Legoland. Menerusi entri itu, Fizo dilihat sedang paha mendukung anaknya serta Fazeera berada disisi.

Apa yang menjadi bualan ramai apabila ada yang kurang senang melihat Fizo mengenakan seluar terlalu pendek hingga ke paras paha.

BACA: “Terlalu Banyak Kebaikan DS Najib Untuk Saya Ceritakan Di Sini” – Fizo Omar

Diruangan komen, ada yang meluahkan rasa kesal serta memberikan teguran apatah lagi pelakon itu sudah pun menunaikan ibadah haji sebelum ini namun mendedahkan auratnya.

Terdahulu, Fizo menunaikan ibadah haji pada tahun 2019. Sebelum ini dalam satu perkongsian, Fizo pernah mengajak golongan muda untuk menunaikan haji pada usia muda ketika masih sihat dan bertenaga.


Qasrina Karim Sedih Bentuk Dahi Besar Jadi Bahan Body Shaming Netizen

Pelakon baru yang kini meningkat naik, Qasrina Karim berkata dia juga tidak terlepas daripada menjadi mangsa kecaman serta komen body shaming daripada netizen.

Memetik Harian Metro, Qasrina berkata bentuk dahinya menjadi sasaran netizen dan komen yang diterima membuatkan dia sedih namun tetap menguatkan diri untuk meneruskan kerjayanya sebagai pelakon.

BACA: Muka Sama, Qasrina Karim Tak Suka Dibandingkan Dengan Mira Filzah

“Ada yang menulis komen negatif mengenai bentuk dahi saya yang besar. Itu menjadi sasaran netizen untuk menulis komen berbaur ‘body shaming’ sebegitu.

“Ketika pertama kali membaca komen-komen begitu, saya memang sedih sebab saya tak ada buat salah pun. Orang ambil gambar dari media sosial saya, kemudian muat naik ke Twitter dan membuka ruang untuk netizen menulis komen.

“Mereka (netizen) ini berada di sebalik papan kekunci, jadi mereka tulis dan cakap bukan-bukan. Sedih bagaimana sekalipun, saya tetap teruskan kerja-kerja saya,” katanya.

Dalam pada itu, pelakon berusia 26 tahun itu berkata keluarga yang banyak memberi kekuatan kepadanya serta pernah berjanji untuk tidak membaca komen supaya tidak tertekan.

“Jika tidak, mental saya akan jadi lemah, tertekan dan tak pasal-pasal saya sedih. Saya tak boleh nak tutup komen sebab komen-komen itu di akaun Twitter orang lain (yang memuat naik gambar Qasrina).

“Saya luahkan kesedihan saya kepada keluarga dan mereka yang banyak pujuk serta beri kekuatan kepada saya. Kata mereka, kita takkan boleh nak kawal dan tukar cara pemikiran netizen,” katanya.


Babak Cium Jay Iswazir, Elizabeth Tan Tak Guna Teknik Kamera

Penyanyi dan pelakon Elizabeth Tan mendedahkan babak cium aktor Jay Iswazir  dalam filem Abang Long Fadil 3 dilakukan sendiri tanpa menggunakan teknik kamera.

Memetik Harian Metro, Elizabeth atau lebih mesra disapa Lizzy itu berkata babak itu dIilakukan sebelum dia berkahwin.

BACA: Elizabeth Tan Masih Belum Sebumbung Dengan Suami, Jumpa Dua Kali Seminggu

“It’s real… Dan kalaulah adegan itu saya dapat lakukan dengan lebih lagi. Tapi babak itu hanya begitu saja. Kalau diberi peluang sekarang, macam-macam sudah saya fikirkan. Lagipun ketika adegan itu dibuat saya belum berkahwin dan Jay juga okey dengan babak terbabit,” katanya.

Menurut Lizzy lagi, dia berharap lakonannya dalam filem tersebut dapat membuka lebih banyak peluang kepadanya untuk menawarkannya watak aksi yang lebih mencabar.

“Saya ada bercakap dengan pengarah, Syafiq Yusof untuk hasilkan filem Abang Long Fadil 4 pula selepas ini. Harap impian saya itu dimakbulkan.

“Saya juga berharap filem ini dapat beri saya lebih banyak peluang untuk melakonkan watak aksi sebab mungkin sebelum ini ramai yang tak tahu saya memang minat watak yang membabitkan aksi pertarungan,” katanya.

Dalam pada itu, Lizzy berkata dia juga bersedia untuk meningkatkan kemahiran serta menjalani latihan untuk menjayakan filem aksi.

“Saya juga bersedia untuk memasuki sebarang latihan intensif kerana saya memang nak belajar cara berlakon dalam filem aksi.

“Walaupun saya mengalami lebam yang teruk sepanjang menjalani penggambaran filem ini, tapi tak pernah terdetik rasa putus asa sebaliknya saya sangat ‘enjoy’ dengan setiap aksi yang saya lakukan,” katanya.


Jadi Perhatian Kerana Wajah Seiras, Wanita Ini Teringin Jumpa Fazura

Baru-baru ini, tular mengenai seorang wanita apabila wajah dan suaranya dikatakan mirip selebriti dan usahawan popular, Nur Fazura.

Memetik mStar Online, wanita bernama Ellya Farahanny Ridzuan tidak menyangka dirinya tiba-tiba tular. Malah, perkara itu turut disedari oleh Fazura yang turut meninggalkan komen.

Ellya berkata dia turut terkejut apabila pengikutnya di aplikasi TikTok naik mendadak dalam satu hari sahaja serta mengakui tidak biasa dengan perhatian diterimanya.

? original sound – Elle & Zack Ribeye Steak – Elle Fara

“Saya terkejut dan gembira sebab ada ramai followers. Pada masa sama rasa takut juga, biasalah netizen masing-masing ada pendapat berbeza. Jujurnya, saya tak biasa dengan exposure macam ni. Tapi alhamdulillah, saya cuba membiasakan diri,” katanya.

Kata wanita itu lagi, pada mulanya dia tidak menyedari memiliki wajah seiras Fazura sehingga ditegur oleh rakan-rakannya.

“Bila orang kata saya macam Fazura, barulah saya tengok kat cermin, Ada sikit kot, tapi setiap orang mempunyai pendapat yang berbeza-beza

“Pasal suara tu taklah sama sangat. Mungkin orang mendengar cara saya bercakap. Saya bukan tiru Fazura, saya hanya menjadi diri sendiri,” katanya.

Dalam pada itu, Ellysa yang juga merupakan ibu kepada seorang cahaya mata itu menganggap persamaan tersebut sebagai anugerah Allah SWT serta penghargaan orang ramai.

“Sudah tentu dalam hati berbunga-bunga. Fazura kan top artis Malaysia dan pernah dilabel sebagai wanita Melayu paling cantik di Malaysia.

“Pada masa sama saya malu. Saya bukan siapa-siapa, bukan pelakon. Saya bukan saudara-mara dengan Fazura, tiada pertalian pun,”  katanya.

Sementara itu, Ellysa berkata selepas kisahnya viral perniagaan stik premium yang diusahakannya mendapat sambutan luar biasa sehingga habis dijual.

“Kami buat bisnes stik premium menerusi khidmat penghantaran di sekitar Lembah Klang. Sampai sold out stik bila dah viral ni dan kena restock.

“Impian kami adalah untuk membuka sebuah restoran stik berkonsepkan fine dining di pusat beli-belah. Pada masa sama, saya teringin untuk bertemu dengan Fazura. Belum pernah jumpa dia,” katanya.


Dukung Anak Iqbal, DSV Teringin Nak Cahaya Mata Lagi

Baru-baru ini, usahawan terkenal Datuk Seri Vida memuat naik video sedang mendukung anak angkat bekas kekasihnya, Iqbal Zulkefli.

Menerusi perkongsian di aplikasi TikTok, Vida berharap dan berdoa agar diberi peluang untuk menimang cahaya mata lagi.

BACA: “Katalah Apa-Apa Saya Tak Terasa, Memang Suara Saya Sedap” – DSV

Menurut Vida lagi, dia pernah melakukan ujian kesuburan dan memaklumkan dirinya subur. Namun ujarnya, mungkin belum rezeki untuknya menimang cahaya mata lagi.

Saya berharap dan berdoa diberi kesempatan serta peluang untuk timang cahaya mata. Kalau Allah mengizinkan. InsyaAllah.

“Saya pernah buat ujian kesuburan dan ternyata saya subur. Kalau saya dah bernikah, mungkin dah ada baby sebesar Ziyad. Mungkin belum rezeki saya untuk menimang cahaya mata lagi,” katanya.

Dalam pada itu, Vida berkata dia percaya dengan perancangan Allah, namun dia sangat bersyukur jika diizinkan untuk berkahwin lagi.

“Perancangan Allah itu lebih baik. InsyaAllah kalau Allah mengizinkan saya untuk bernikah dan dapat timang cahaya mata. Saya cukup gembira dan bersyukur.

“Saya nak betul-betul fokus dengan kehidupan peribadi. Saya hanya mampu berdoa agar dipermudahkan. Amin,” katanya.


Shuib Kini Penyampai Radio Suria FM

Nampaknya kekosongan tempat yang ditinggalkan oleh Fizi Ali sebelum ini akhirnya terjawab apabila, pelawak Shuib Sepahtu menyertai stesen radio Suria FM.

Memetik Harian Metro, pengumuman itu dibuat pada siri Jelajah 90 Suria Memang Cantik Kak Ell yang berlangsung di pusat beli-belah IOI City Mall, petang tadi.

Difahamkan, Shuib bakal berganding dengan Ajak dan Suraya menerusi segmen Team Pagi Suria.

Sementara itu, Pengurus Besar Suria FM, DJ Lin berkata pemilihan Shuib itu diharap dapat memberikan impak yang lebih kepada stesen tersebut serta menarik ramai pendengar.

“Kami berharap dengan pelantikan Shuib akan memberikan impak lebih baik kepada pasukan Suria FM sekali gus dapat menarik lebih ramai pendengar baharu.

“Kita juga berterima kasih kepada Shuib kerana sudi menyertai kami sebagai penyampai Suria Pagi yang kini dikenali sebagai Morning Morning Suria,” katanya.

Terdahulu, Shuib pernah menjadi penyampai radio di stesen radio Hot FM selama dua tahun sebelum mengundur diri pada Januari tahun lalu.


Afiyah Anak Manja Daddy Mommy Kini Penghidap JMML, Jom Kembalikan Senyuman Afiyah Dengan Bantuan Anda

Hati ibu mana yang tidak sedih apabila anak yang dikandungnya selama 9 bulan akhirnya disahkan menghidap penyakit yang sukar ditemui di kalangan kanak-kanak.

Afiyah Mikayla Mohd Azri, 4, disahkan menghidap penyakit Juvenile Myelomonocytic Leukemia (JMML) pada 16 Ogos 2022. Anak manja kepada Marini (37), dan Mohd azri (37), ini hanya boleh menerima rawatan untuk JMML dengan  Transplantasi Sumsum Tulang (BMT) sahaja.

Di mana proses chemotherapy akan dijalankan selepas penderma sumsum tulang yang sepadan ditemui. Proses BMT dilakukan bertujuan untuk mengganti sumsum tulang yang rosak dengan sumsum tulang yang baru.

Bagaimana pun adik Afiyah bakal menerima rawatan awal dengan memasukkan sel darah merah yang baru ke dalam badannya bagi menyokong sistem badan Adik Afiyah.

Tiada daya upaya bagi Marini dan Azri apabila melihat anak kesayangan mereka menderita sebegini selain memohon doa kepadaNya dan doa pembaca Rotikaya untuk sama-sama berdoa kesembuhan anak perempuan mereka.

Bagi anda yang mahu menghulurkan bantuan boleh salurkan di akaun CIMB Pertubuhan Amal Kebajikan Rotikaya: 8604675654.

Marilah kita sama-sama meringankan beban mereka yang memerlukan. Sedikit bantuan yang dihulurkan besar ganjarannya. Moga kita semua yang menderma dilimpahi rezeki yang lebih luas selepas ini. Insha-Allah.

Leukemia myelomonocytic Juvenile (JMML) adalah sejenis jenis kanser darah yang agresif yang menjejaskan bayi dan kanak-kanak; menyumbang kurang daripada 1% leukemia kanak-kanak. Umur purata kanak-kanak pada diagnosis adalah 2 tahun, dan adalah jarang berlaku untuk melihat kes-kes pada kanak-kanak berumur lebih dari enam tahun.

Ia adalah 2 ½ kali lebih biasa di kalangan lelaki berbanding perempuan.

JMML juga dirujuk sebagai leukemia myelogenous kronik juvana (JCML), leukemia granulositik kronik, leukemia myelomonositik kronik dan subacute, dan monosomi bayi 7.

JMML berlaku apabila perubahan (contohnya, mutasi) terkumpul dalam DNA sejenis sel induk dalam sumsum tulang yang biasanya menimbulkan sejenis sel yang dikenali sebagai monosit . Perubahan menyebabkan sel yang terjejas untuk melipatgandakan kawalan.

Apabila bilangan sel yang tidak normal ini meningkat, mereka mula mengambil alih sumsum tulang. Lama kelamaan, mereka akan mengganggu kerja utama sumsum tulang, iaitu untuk menghasilkan sel darah merah, sel darah putih yang sihat dan platelet.

Tanda-tanda dan gejala JMML berkaitan dengan pengumpulan sel-sel yang tidak normal di dalam sumsum tulang dan organ. Mereka mungkin termasuk:


Mamat Sepah Rindu Nak Beraksi Dengan Jep & Shuib

Pelawak Mamat Sepah mengakui rindu untuk kembali beraksi di satu pentas bersama sahabat baiknya, Jep dan Shuib.

Memetik mStar Online, Mamat atau nama sebenarnya Mohd Noor Mura berkata hubungan mereka masih baik-baik sahaja namun tidak berjumpa kerana kekangan masa.

“Sebenarnya kami baik cuma waktu tidak mengizinkan untuk berjumpa sehingga Jep tu makan hati dengan saya kerana terpaksa tolak perlawaan untuk berjumpa atas faktor kekangan masa walaupun dia berdekatan dengan rumah saya.

“Buat masa sekarang ini biar mereka beri komitmen dengan program Sepahtu dulu… saya pula fokus kepada kerja hakiki, kadang-kadang rasa bersalah dengan Jep,” katanya.

Dalam pada itu, Mamat tidak menolak untuk membuat bersama dengan dua sahabatnya itu suatu hari nanti serta meminta kepada peminat untuk mendoakan perkara itu.

“Buat masa sekarang ini untuk bersama kembali memang tidak boleh atas faktor masa tapi saya minta kepada peminat… apa-apa pun doakan manalah tahu satu hari nanti kami akan disatukan atas pentas lain pula,” katanya.


“Peliklah, Nyanyi Tegak, Tak Gelek Pun Orang Kecam” – Baby Shima

Ada sahaja kontroversi terpalit Baby Shima sejak kebelakangan ini, malah netizen tidak henti mengecamnya ketika menjayakan sebuah persembahan baru-baru ini.

Memetik Kosmo, bagaimanapun Shima berkata dia membuat keputusan untuk tidak bergelek dalam undangan persembahan di Perak baru-baru ini selepas dikecam teruk oleh netizen.

BACA: “Kenapa Saya Saja Ditegur, Sedangkan Ada Artis Tayang Pusat, Menari Gedik?” -Baby Shima

“Tengoklah sendiri, saya menyanyi berdiri tegak tak gelek pun orang kecam kata saya propa acah baik dan suci. Memang saya menyanyi dalam keadaan berdiri tegak tanpa gelek seperti biasa anda lihat tu.

“Saya ambil positif teguran semua pihak dan ambil pendekatan untuk menyanyi saja tanpa gelek. Namun, itu membuatkan peminat kecewa dan ada yang marah saya usai persembahan.

“Kesudahannya anda tengok sendiri, saya tetap kena marah dan dikecam juga. Apa salah saya dan apa apa yang mereka mahukan sebenarnya?,” katanya.

Sebelum ini, sebuah portal hiburan berkongsikan luahan peminat yang kecewa dengan persembahan Baby Shima yang dikatakan kurang menyengat kerana tidak bergelek.

Menerusi perkongsian itu, seorang pengguna TikTok berkata dia hadir ke festival tersebut adalah untuk melihat Shima bergelek secara ‘live’ namun hasratnya tidak kesampaian.

“Kesian juga dia ni. Buatlah apa pun tetap kena kecam. Gelek kena kecam, tak gelek kena kecam. Dah kalau dia gelek kena marah dan hamun pula berbulan-bulan. Tak gelek pun kena juga. Agaknya kalau dia solat berjemaah secara live (langsung) dekat Masjidil Haram pun mungkin kena kecam juga,” tulis individu itu.


“Kalau Dia Pakai Tudung Sebab Suami Suruh Buat Apa?” – Yusry

Pengarah Datuk Yusry Abdul Halim berkata penghijrahan yang dilakukan oleh isterinya, Datin Lisa Surihani adalah kerana Allah dan bukan dipaksa olehnya.

Memetik mStar Online, Yusry berkata penghijrahan Lisa adalah diatas kehendaknya sendiri selepas pulang dari menunaikan ibadah umrah beberapa tahun lalu.

BACA: Tak Semua Artis Buat Maksiat, Lisa Surihani Sibuk Kejar Akhirat

“It’s all her, itu apa yang dia mahu dan tiada gunanya kalau awak buat sesuatu tu bukan kerana Allah SWT. Kalau dia pakai tudung sebab suami suruh buat apa?

“Jadi itu yang dia nak dan buat ini kerana Allah, jadi saya restu itu je saya tidak pernah berkata… eh pakai ini pakai itu buat ini jangan buat itu,” katanya.

Yusry dan Lisa mendirikan rumah tangga pada Februari 2012. Pasangan itu dikurniakan tiga cahaya mata, Yahaira Leanne, 7, Yusof Leonne, 5 dan Yunos Laith kini berusia setahun.


11 Tuduhan Gangguan Seksual, Ebit Lew Dibicara September Depan

Pendakwah terkenal Ustaz Ebit Lew akan dibicarakan di Mahkamah Majistret Tenom, Sabah atas 11 tuduhan gangguan seksual, pada 27 September hingga 30 depan.

Memetik laporan SelangorKini, perkara itu disahkan oleh Pengarah Jabatan Siasatan Jenayah (JSJ) Bukit Aman, Datuk Seri Abdul Jalil Hassan menerusi portal The Merdeka Times.

BACA: Satu Lagi Kertas Siasatan Gangguan Seksual Libat Ebit Lew Sedang Disiapkan

Pada 18 Februari lalu, Ebit didakwa atas 11 pertuduhan berkaitan gangguan seksual di Mahkamah Litar Pejabat Daerah Tenom, Sabah.

Bagaimanapun, Ebit mengaku tidak bersalah selepas pertuduhan dibacakan di hadapan Majistret Nur Asyraf Zolhani dan dibebaskan dengan jaminan RM1,000 bagi setiap pertuduhan dengan dua penjamin.

Terdahulu, Ebit berdepan pertuduhan membuat penghantaran gambar dan perkataan lucah  dengan maksud mengaibkan kehormatan seseorang melalui aplikasi WhatsaApp.


Sedekah Hari Jumaat, Nabil Ahmad Berhabis RM3,560 Belanja Rakan Sekerja Di Starbucks

Perkongsian video di Instagram Era menjadi perhatian memaparkan pelawak dan penyampai radio, Nabil Ahmad membelanja rakan sekerjanya di kafe Starbucks.

Menerusi video tersebut, Nabil bersama beberapa rakan lain dilihat singgah ke kafe popular itu ketika dalam perjalanan bersempena program Touera 2022 di Kedah Darul Aman.

Pada awalnya, Nabil hanya mahu membayar minuman yang ditempah namun selepas dipujuk oleh rakan-rakannya untuk belanja bekas minuman Starbucks, dia menuruti sahaja untuk membayar bil berjumlah RM3,560 itu.

Perkongsian tersebut mendapat pelbagai reaksi daripada netizen yang memuji sikap Nabil yang pemurah dan disebabkan itu juga dia sentiasa dimurahkan rezeki. Dalam pada itu, ramai yang menjadikan tindakan Nabil itu sebagai inspirasi untuk mereka berkongsikan rezeki dengan orang lain.


Kini bergelar ibu dan seorang isteri, pelakon dan penyanyi Ayda Jebat berkata dia sudah tidak mahu lagi melakonkan aksi mesra serta bersentuhan dengan pelakon lelaki.

Memetik Harian Metro, Ayda berkata tiada keperluan untuk melakukan aksi tersebut. Ujarnya lagi, tidak semestinya perlu ada babak mesra untuk memberi impak kepada sesebuah drama atau filem.

BACA: Ayda Jebat Tolak Lakon Babak Mesra, Bersentuhan Dengan Pelakon Lelaki

“Kadang-kadang bila tengok cerita membabitkan pelakon yang sudah berkahwin dan buat aksi-aksi tak sepatutnya ataupun melampau, terfikir juga bagaimana agaknya penerimaan pasangannya?

“Memanglah saya seorang pelakon, tapi tanggungjawab sebagai isteri dan ibu itu perlahan-lahan sudah dipegang. Saya sudah tidak perlu cerita cinta yang kena bertepuk tampar atau berpegangan tangan dengan lelaki.

“Era itu sudah berlalu dan saya kena didik peminat dan penonton di mana kita tidak perlukan filem sebegitu. Banyak saja filem atau drama seperti dari Korea Selatan yang tak perlu babak bersentuhan tapi masih buat kita senyum dan berbunga-bunga,” katanya.

Dalam pada itu, Ayda berpendapat babak mesra yang yang ditonton juga satu penderaan mental buat peminat. Kata Ayda lagi, dirinya kini bukan hanya membawa namanya sahaja tetapi nama suami serta keluarga.

“Bila mereka menontonnya, mereka tak rasa apa-apa? Tak rasa bersalah bila tengok idola atau artis kesayangan mereka buat aksi sebegitu?”

“Sekarang ini saya bukan bawa nama Ayda Jebat saja tapi saya juga bawa nama suami dan nama keluarga. Jadi, malulah. Mungkin dulu saya pun tak bagus, tapi selepas ini saya sudah tak nak,” katanya.


Lepas Pakai Bikini Nampak Punggung, Leona Sengaja Tayang Dada?

Sebut saja nama Kasih Iris Leona, sememangnya ramai yang mengenali anak kepada pelakon Azhar Sulaiman itu yang sinonim dengan imejnya yang seksi sehingga menimbulkan rasa kurang senang netizen.

Namun, meskipun dikecam teruk oleh netizen namun ia seolah tidak memberi kesan kepada gadis itu yang dilihat tenang meneruskan kehidupan seperti biasa.

BACA: Netizen Tergamam Tengok Leona Pakai Bikini Nampak Punggung Bercuti Di Pulau

Belum lagi reda dengan videonya memakai bikini hingga menampakkan bahagian punggung, Leona dilihat memuat naik satu video menampakkan bahagian lurah dadanya. Menerusi video itu, gadis berusia 20 tahun itu memakai baju biru namun mendedahkan bahagian dadanya.

Seperti sudah dijangka, perkongsian Leona itu mendapat pelbagai reaksi daripada netizen yang mengecam tindakannya seolah sengaja menunjukkan ‘aset’ kepada umum.

Malah, ada netizen mengatakan tindakan Leona itu agak melampau tidak kurang juga ramai yang meluahkan rasa kasihan kepada bapanya, pelakon Azhar Sulaiman.

Terdahulu, Azhar berkata dia sudah menasihati anak gadisnya itu namun semakin menjadi-jadi dan setiap hari membuatkan dirinya ‘panas bontot’ dengan isu Leona.


Mia Sara Dihentam Terkinja-Kinja Menari Di TikTok

Sejak kebelakangan ini hangat diperkatakan mengenai nama pelakon Mia Sara apabila ada netizen yang meluahkan rasa kecewa melihat imej gadis itu.

Terbaru, aksinya menari pula menjadi perhatian ramai sekaligus mengejutkan netizen apatah lagi sebelum ini Mia dilihat sebagai gadis yang sopan.

BACA: Tudung Makin Singkat, Netizen Tuduh Mia Sara Berubah Akibat Pengaruh Rakan

? Left right x pak vong x rindu semalam x meneketehe – anantavinnie

Sebelum ini kecoh diperkatakan mengenai imej tudungnya yang semakin singkat, kali ini menari terkinja-kinja pula.  Perkongsian Mia itu mendapat pelbagai reaksi daripada netizen yang berharap agar gadis itu terus istiqamah.

? original sound – Mia Sara Nasuha – Mia Sara Nasuha

Dalam pada itu, ada yang meninggalkan komen memerli pelakon itu yang sebelum ini mengatakan Puteri Balqis tidak dibesarkan dalam keluarga yang beragama dan disebabkan itu dia seperti itu.

“Dulu mengata Puteri Balqis teruk, sekarang dia pula,” tulis seorang netizen.

Terdahulu, netizen meluahkan rasa bimbang melihat penampilan tudung Mia yang semakin singkat dan ada yang menuduh ianya disebabkan pengaruh rakan sebaya.


Imran Aqil Dedah Amal Doa Nabi Musa Pikat Hati Tunang

Sebut saja nama Dahlia Rizal sememangnya gadis itu dikenali ramai di kalangan pengguna media sosial. Malah, gadis itu juga sebelum ini dikatakan rapat dengan penyampai radio Hot FM, Imran Aqil.

Dalam diam, pasangan itu sudah pun mengikat tali pertunangan pada 21 Ogos lalu dan video majlis mereka tular di media sosial.

Baru-baru ini, menerusi live di TikTok, pemuda berusia 23 tahun itu mendedahkan dia mengamalkan doa Nabi Musa sebelum memikat hati tunangnya itu. Imran menyifatkan amalan tersebut sangat menakjubkan kerana doanya terus dimakbulkan dan menjadi kenyataan.

Reply to @myntshaz Part 5 : Rahsia Imran pikat Dahlia dengan Doa’ ? Nak part 6 tak? #dahliarizal #imranaqil

? original sound – ImranDahlia’s Stories ? – ImranDahlia’s Stories ?

“Saya nak cerita satu benda yang saya rasa macam, wow menakjubkan. Straight dapat. Saya baca satu doa Nabi Musa ni. Doa ni ada kisah dia tapi saya tahu sikit.

“Ketika itu Nabi Musa berada di bawah pokok. Baginda ada dua pilihan wanita untuk berkahwin dengan si kakak ataupun si adik. Kemudian baginda membaca doa tersebut,” katanya.

Imran turut berkongsikan pengisian doa itu untuk mendapatkan kebaikan dan mengamalkan doa berkenaan supaya pintu hati tunangnya terbuka untuk menerimanya.

“Ya Allah, Aku perlukan kebaikan, Aku inginkan kebaikan. Kahwin tu kebaikan, sebab kahwin ni pahala 24jam ibadah. Sebelum nak pikat Dahlia, saya baca dalam 10 ke 15 kali untuk hafal. Dan Ustaz Muhaizad kata sujud terakhir baca 16 kali dan saya pun buat.

“Tiba-tiba Dahlia mesej, mak dia kata ‘kalau ada sesiapa nak masuk minang bagitahu mak’. Pastu saya macam kenapa Dahlia cerita kata saya macam ni? Saya baru hafal doa tu belum amalkan lagi, terus Allah bagi cash,” katanya.

Perkongsian Imran itu mendapat pelbagai reaksi daripada netizen yang teruja serta memuji pemuda itu yang mengamalkan doa-doa untuk membina rumah tangga.


“Saya Suka Pakai Hijab, Rasa Tenang” – Jasmine Suraya

Pelakon Jasmine Suraya mengakui suka memakai hijab dan rasa tenang setiap kali menyarung hijab di kepala.

Memetik Kosmo, Jasmine berkata apabila memakai tudung sekaligus memudahkan kerjanya yang tidak perlu berdandan setiap kali menjayakan watak yang perlu bertudung.

“Sejujurnya, saya suka pakai hijab sebab entah bagaimana, ada ketenangan dalaman. Rasa macam tenang juga. Saya juga tak perlu risau nak berdandan banyak sangat. Keadaan jadi lebih mudah dan selesa. Luahan hati sis je,” katanya.

Terdahulu, selebriti popular Neelofa meluahkan rasa terharu apabila Jasmine Suraya turut hadir di majlis ilmu yang dianjurkannya.

Menurut Neelofa, dia mengakui terkejut apabila Jasmine menyatakan hasrat untuk menghadiri majlis ilmu tersebut serta mengatakan mahu datang kerana ingin tahu mengenai agama Islam.


Boleh Jadi ‘Hero’ Kalau Ke Karnival Komik @POPULAR? Uish, Betul Menarik Ni!

Berita baik bagi anda peminat buku komik! Kempen Karnival Komik @POPULAR kembali lagi untuk kali keduanya tahun ini. Wah, bestnya!

Untuk pengetahuan anda, karnival kali ini lain dari sebelumnya sebab ada penambahan elemen beramal. Wow, macam mana tu?

Kalau sebut belajar, semestinya alat tulis menjadi benda pertama yang perlu ada dari semua benda kan? Alat tulis ni merupakan elemen penting dalam proses pembelajaran tau. Tapi jangan tak tahu, tak semua dapat membeli dan memilikinya. Kalau ada pun mungkin satu atau dua alat tulis je, sedih kan?

Memang diakui ramai yang tidak mampu memiliki bekalan alat tulis yang lengkap. Oleh itu, POPULAR menjemput anda semua untuk dapatkan komik kegemaran anda serta bersama dorang untuk menyediakan alat tulis kepada rakan-rakan sekolah yang memerlukan!

Kempen ini berlangsung selama 61 hari di semua kedai buku POPULAR dan HARRIS di Malaysia sehingga 30 September 2022. Sebanyak 10%* hasil jualan Kempen Karnival Komik @ POPULAR akan disalurkan dalam bentuk alat tulis kepada rakan-rakan sekolah terpilih yang memerlukan. Selain itu, anda juga akan menikmati rebat 10%* untuk semua buku komik Bahasa Melayu dan Inggeris.

Paling gempak, anda boleh dapatkan poster edisi khas Kadokawa Gempak Starz (KGS) bersaiz A2 secara percuma apabila anda membeli empat (4) buah buku komik KGS atau dapatkan satu set pelekat apabila anda membeli dua (2) buah buku komik “Plants Vs Zombies”. Fuh, syok!

Bukan itu je, terdapat juga tawaran istimewa untuk alat tulis dan produk Gajet & IT dorang seperti “A&S Superhero True Wireless Earphones”, “Fantech HG20 (Sakura) Gaming Headphone” dan banyak lagi!

Anda tahu tak yang kalau anda belanja RM50 atau beli dua (2) buah buku komik Bahasa Melayu dan Inggeris di Karnival Komik tu nanti serta mendaftar atau perbaharui keahlian POPULAR selama tiga (3) tahun, anda akan dapat Baucar Tunai bernilai RM8.

Kejap! ada lagi…Kalau anda daftar atau perbaharui keahlian POPULAR selama satu (1) tahun, anda boleh dapatkan Baucar Tunai bernilai RM5. Untungnya!

Anda jangan ingat shopping buku je yang boleh buat. Anda juga boleh sertai pelbagai aktiviti-aktiviti menarik seperti Pertandingan Mewarna Kanak-Kanak, Pertandingan “Cosplay” Kanak-Kanak, Penampilan Artis-Artis Komik seperti Kaoru, Black Jellyfish, Ernest Ng, LoongNeck dan lain-lain. Terdapat juga maskot kegemaran anda seperti Ana Muslim, Candy Meow & Froggy, Geronimo Stilton, Thea Stilton dan sebagainya di kedai buku POPULAR/HARRIS terpilih. Untuk maklumat terperinci boleh layari www.popular.com.my/news.php.

Jika anda ingin turut serta aktiviti-aktiviti ini, jangan lupa untuk kunjungi kedai buku POPULAR dan HARRIS sekali gus dapat membantu rakan-rakan sekolah anda yang memerlukan! Jadilah Hero Sebenar!

POPULAR turut mengadakan ‘Promosi Istimewa! Hari Kebangsaan’ bermula sekarang sehingga 11 September 2022 dengan menawarkan pelbagai promosi menarik antaranya ialah Ganjaran Slip Diskaun 20% bagi semua produk khas untuk ahli POPULAR. Tunggu apa lagi, jom daftar sebagai ahli POPULAR atau perbaharui keahlian anda sekarang!

Untuk maklumat lanjut, lawati laman web www.popular.com.my atau Facebook POPULAR Malaysia di link ini: www.facebook.com/popularmalaysia


Ira Kazar Akan Ditahan Jawi?

Didakwa mengganggu rumah tangga pelakon Puteri Sarah dan pengarah, Syamsul Yusof, Ira Kazar difahamkan akan ditahan Jabatan Agama Islam Wilayah Persekutuan (Jawi).

Memetik Harian Metro, sumber memberitahu tindakan itu dibuat selepas anak kepada pelakon veteran Kazar itu dipanggil bagi membantu siasatan berhubung tindakan saman yang difailkan dan dua aduan dilakukan oleh Puteri Sarah.

Difahamkan, Ira disiasat berdasarkan Seksyen 38 Akta Kesalahan Jenayah Syariah (Wilayah-Wilayah Persekutuan) 1997 berkaitan menghasut suami atau isteri supaya bercerai atau mengabaikan kewajipan.

Jika didapati bersalah, Ira boleh dikenakan denda tidak melebihi RM5,000 atau dipenjara tidak melebihi tiga tahun atau kedua-duanya.

Terdahulu, Ira dilaporkan hadir memberi keterangan berhubung gangguan orang ketiga dalam rumah tangga dan perkara itu disahkan oleh Pengarah Jawi, Datuk Mohd Ajib Ismail.


#SeeEatFood Trail Fun Map & ‘Hidden Gem’ Di Sandakan, Sabah Satu Pengembaraan Yang Luar Biasa

“Tinggi-tinggi gunung kinabalu, tinggi lagi sayang sama kamu, biru-biru gunung kinabalu, bila nampak awak hati sangat rindu”. Amboi! Menyanyi nampak hihi.

Kalau bercerita mengenai Sabah, mesti dalam otak teringat akan keindahan Gunung Kinabalu, kundasang dan Semporna.

Namun, disebalik tempat yang famous ini ada satu ‘hidden gem’ di Sandakan, Sabah yang pasti menjadi ‘bucket list’ bagi anda yang minat sejarah, nature dan juga adventures.

Kalau anda nak tahu, Sandakan ini hampir musnah sepenuhnya semasa perang dunia kedua. Bangunan yang terselamat ketika peperangan itu, adalah Masjid tertua di Sabah, Masjid Jamik, Sam Sing Kung Chinese Temple dan St.Micheal Church.

Jejak Warisan Sandakan adalah jejak yang menghubungkan beberapa tapak bersejarah di Sandakan, dengan hampir 10 tempat warisan yang anda boleh kunjungi termasuk Agnes Keith House, Tangga Seribu, Muzium Sandakan dan banyak lagi. Bagi pengemar sejarah, it is a must place to visit!

Once dah penat berjalan, anda boleh datang ke English Tea House untuk mengisi perut yang lapar dengan pemandangan laut yang luas terbentang.

RDC ini merupakan pusat pemulihan hutan dan pusat penyelidikan hutan simpan yang berkeluasan 4,400 hektar.

Apa yang best disini, anda boleh melalui Rainforest Skywalk atau titian kanpoi sepanjang 620 meter dengan ketinggian 27 meter dari bawah dan menjadikan ia satu mercu tanda sandakan yang paling ikonik. So calm to be here, I tell you.

Terletak 24km dari Bandar Sandakan, Pusat Pemuliharaan Orang Utan Sepilok ini ditadbir sepenuhnya oleh Jabatan Hidupan Liar Sabah, dibawah Kementerian Pelancongan Malaysia dengan keluasan 4294 hektar.

Di sini, anda diberikan dua pilihan sama ada ingin melihat  mereka dari dalam bangunan berkaca ataupun secara terbuka tapi make sure datang feeding food time iaitu pada pukul 10 pagi, 11 pagi dan 3 petang.

Dah syok tengok Orang Utan, anda boleh bergerak ke Pusat Pemuliharaan Beruang Matahari. 2 minit je kalau jalan kaki.

Ia pusat pemuliharaan dan penyelidikan hidupan liar untuk meningkatkan kebajikan haiwan dan pemulihan beruang matahari Tanah Melayu (Helarctos malayanus).

Bila cerita pasal Sungai Kinabatangan, dalam otak anda pasti akan teringat kes-kes Buaya membaham Manusia kan?

Tapi tanya kita sedar sebenarnya Sungai Kinabatangan ini banyak keisitimewaanya. Antaranya anda boleh melihat wildlife seperti Buaya, Monyet Proboscis dan Pick Me Elephant depan mata. Eh, tapi jangan risau anda tidak akan diserang sebab abang boat mantap dalam handle situations bila berdepan mereka. Jadi santui aja bah! Hihi

Selain itu, tempat penginapan yang extremely amazing akan memberikan satu impact kepada kehidupan anda. It will take your breath away, gitu.

Disini juga anda boleh lakukan beberapa aktiviti seperti night walk, boleh pergi river cruise sunrise and sunset. Paling best dekat sini, dapat makan udang galah sungai yang fresh.

Pelaksanaan penanaman semula ini bertujuan untuk meningkatkan kesedaran semua pihak mengenai pentingnya kawasan litupan hijau dan hutan untuk kesejahteraan dan kualiti hidup selain usaha untuk menambahbaik ekosistem dan biodiversiti negara kita.

Jadi bagi anda yang sayangkan hutan, ini adalah aktiviti wajib anda lakukan.

The Tungog Rainforest Eco Camp ini simple dan sesuai untuk anda yang cintakan alam semula jadi. Anda akan nikmati pemandangan dan kecantikan sebenar hutan hujan Borneo.

Di sini, anda boleh lakukan beberapa aktiviti sepeti jungle tracking, hiking, camping dan memancing.

Selain itu, anda boleh belajar memasak dengan local people dekat sini. Sedap sangat, dapat rasa masakan kampung.

Setelah penat melakukan aktiviti, anda akan disajikan pula dengan culture performance.

Anda akan dikenalkan dengan beberapa tarian seperti Menompus, Mengalai abai, dan silat. Jangan malu untuk mencuba bila anda disuruh dengan sumandak Sabah untuk menari bersama mereka ya.

Misou Walai ini juga adalah tempat peranginan yang baru sahaja memenangi anugerah kampung pelancong terbaik di UNWTO, Spain 2021. Memang terbaiklah!

Tak lengkap percutian di Sabah tanpa merasa kelazatan makanan laut mereka yang sangat fresh, lazat dan sangat murah. Dekat semenanjung nangis nak makan seafood hari-hari sebab mahal tau. Jadi ini adalah masanya untuk hentam seafood hari-hari hihi.

Tourism Sabah juga telah melancarkan satu risalah peta makanan laut di Sabah dan Labuan, pada 3 Ogos lalu.

Terdapat lebih 76 restoran makanan laut yang wajib anda kunjungi di Sabah, dan kesemua restoran ini recommended by local people dekat sana.

Jangan lupa untuk singgah ke Empire Seafood Restaurant, dan Sim Sim Seafood Restaurant.

Fuh, rasanya tak habis kalau nak cerita pasal keunikan Sandakan, Sabah ni.

Bukan hanya ada tempat yang menarik, makanan laut yang fresh plus sedap tapi juga orang-orangnya yang sangat lemah lembut dalam berbicara.

Jadi apa tunggu lagi, book flight anda sekarang dengan Malaysia Airline atau Mas Wing untuk merasai penerbangan yang luar biasa.


Penyakit Kulit Merebak Ke Muka, Ustaz Kazim Takut Orang Geli & Jijik

Baru-baru ini tular gambar pendakwah bebas, Ustaz Kazim Elias memaparkan wajahnya ditutup dengan topi dan hanya nampak bahagian mata saja ketika hadir memberi penceramah dalam satu majlis ilmu.

Memetik Harian Metro, Ustaz Kazim mendedahkan penyakit kulit yang dihadapinya akibat penyakit misteri itu kini merebak ke bahagian muka.

“Saya malu nak jumpa orang. Saya takut orang geli dan jijik. Apabila pakai macam itu, tak adalah malu sangat,” katanya.

Menurut Ustaz Kazim lagi, bukan saja wajahnya menjadi gelap tetapi ada luka dan akan berdarah secara tiba-tiba. Katanya lagi, penyakit kulit yang sebelum ini menyerang di bahagian kaki dan badannya sudah beransur pulih sejak tiga bulan lalu.

“Saya menyedari perubahan itu dalam tiga ke empat minggu yang lalu apabila muka jadi semakin gelap seolah-olah terbakar. Melihat keadaan yang tidak terkawal itu membuatkan saya nekad bertemu pakar kulit untuk mendapatkan kepastian.

“Hasil pertemuan itu, doktor mendapati saya ada penyakit kulit yang kronik jadi menasihatkan untuk memakai krim pelindung tabir suria dan mengelak daripada terdedah dengan matahari,” katanya.

Dalam pada itu, Ustaz kazim berkata dia sudah berhabis ribuan ringgit sejak menjalani rawatan bagi mengubati penyakit misterinya itu dan kini bergantung dengan ubat dan krim dibekalkan oleh hospital sebagai ikhtiar.

“Bukan tidak usaha malah berapa pun dicaj, saya sanggup bayar janji muka elok dan terbaru, saya belanjakan RM5,000 untuk rawatan pigmentasi.

“Kos rawatan itu agak mahal kerana gunakan krim yang terbaik dan dalam dua tiga hari lagi, saya akan ke sebuah negara di Timur Tengah pula bagi menjalani rawatan dengan pakar ke-15.

“Kekuatan saya adalah kerana ada tanggungjawab menguruskan sekolah pondok (pusat pendidikan) kerana kalau terbaring, macam mana nak tanggung mak cik dan pak cik di situ yang sakit,” katanya.


“Kenapa Nak Sorok? Keluar Rumah Orang Tetap Akan Nampak” – Mira Filzah

Usia anak sulungnya kini berusia 3 bulan, pelakon dan pengacara Mira Filzah berkata dia tiada masalah untuk berkongsikan wajah Wan Khair Amir kepada umum.

Memetik Harian Metro, bagaimanapun Mira berkata dia akan berkongsikan wajah anaknya itu apabila tiba masanya nanti. Ujarnya, tiada sebab untuk sorok wajah anaknya kerana orang pasti akan melihat jika mereka berada di luar.

“Kenapa nak sorok? Kalau kita keluar rumah nanti, orang tetap akan nampak,” katanya.

Menurut Mira lagi, dia tidak menyangka akaun Instagram yang dibuat untuk anaknya kini sudah mencecah 50,000 pengikut meskipun hanya ada sekeping gambar sahaja.

“Buat masa ini, akaun itu tidak aktif pun dan cuma ada sekeping gambar. Saya saja buat dulu sebelum ada orang lain menggunakan nama Wan Khair Amir.

“Insya-Allah apabila ada gambar bayi kami yang sesuai, kami kongsikan di situ. Saya tidak ada masalah untuk tunjuk wajah anak tetapi sebelum buat sebarang keputusan saya perlu berbincang dengan suami. Kalau sudah tiba waktu yang sesuai, kami akan paparkan wajahnya di Instagram,” katanya.

Mira dan Wan Emir Astar mendirikan rumah tangga pada tanggal 2 September 2020. Pasangan itu dikurniakan cahaya mata lelaki pada 9 Syawal lalu.


90,000 Tudung Wawa Zainal Habis Terjual Kurang 24 Jam

Laku keras koleksi tudung terbaru Wawa Scarve oleh pelakon dan usahawan Wawa Zainal apabila habis terjual dalam tempoh kurang 24 jam selepas dilancarkan semalam.

Memetik Media Hiburan, sebanyak 90,000 helai tudung terjual dengan anggaran keseluruhan diperoleh RM2.5 juta.

BACA: Ada 23 Adik-Beradik, Wawa Zainal Kongsi Kisah Buat Netizen Sebak

Meluahkan rasa syukur, Wawa berkata ini adalah bukti sokongan pelanggan setianya serta memaklumkan akan mengeluarkan lagi tudung.

“Alhamdulillah, untuk keluaran kumpulan pertama ini habis terjual. Tipu kalau cakap tak letak sasaran dan harapan tinggi, tapi apabila ia benar-benar terjadi memang bersyukur sangat.

“Pada mulanya buat 20,000 helai, lepas tu 50,000 hingga mencecah 90,000 dah habis terjual. Insya-Allah kita akan keluarkan lagi,” katanya.

Dalam pada itu, Wawa percaya bahawa perniagaan yang diusahakannya turut membantu peniaga kecil dan hasil pendapatan diperoleh dapat disumbangkan kepada mereka yang memerlukan.

“Saya percaya dalam pada ada rezeki kita, pasti ada rezeki orang lain juga. Itu saya cuba tanam dalam diri dan perniagaan ini. Kalau kita dapat bantu mereka yang memerlukan insya-Allah rezeki itu akan sentiasa ada,” katanya.


Anak Dara Que Haidar Dipuji Cantik

Pasangan selebriti Que Haidar dan Linda Jasmine sememangnya dikenali ramai termasuklah kedua anak perempuan mereka iaitu Tengku Ratu dan Tengku Cleopatra yang menjadi sering menjadi tumpuan.

Baru-baru ini, Que sempat memuat naik beberapa keping gambar bersama kedua-dua  anaknya ketika menghadiri rancangan Meletop.

Perkongsian Que itu mendapat pelbagai reaksi daripada netizen yang memuji kecantikan kedua-dua anaknya.

Malah, ada yang mengatakan rupa paras mereka ala-ala vibe puteri Sepanyol. Kata netizen lagi, wajah mereka yang unik juga mempunyai potensi untuk menjadi model antarabangsa.

Sementara itu, menerusi temubual bersama MeleTOP, Que mendedahkan anak-anaknya tidak memiliki akaun media sosial kerana merasakan mereka masih belum bersedia.

“Sebagai bapa. Abang rasa, abang lagi kenal anak-anak abang. Anak-anak saya. Dia orang, hati dia orang lembut.

“Kan kita ada sesetengah, tak segelintir netizen yang tulis tak elok. Kacau dia orang punya ‘feeling’. Saya rasa dia orang tak ‘ready’ lagi untuk ‘handle that thing’.” katanya.


Artis Berstatus Janda Kantoi Bercinta Dengan Suami Orang?

Seorang selebriti wanita didakwa bercerai dengan bekas suaminya disebabkan kantoi curang dengan lelaki berstatus suami orang.

Memetik Astro Gempak menerusi ruangan Miss K, arits wanita itu yang mempunyai seorang anak itu kononnya bercerai kerana tiada persefahaman.

Sumber Miss K mendakwa, artis wanita itu mula menjalin hubungan terlarang dengan suami orang itu ketika menjalani penggambaran di luar Kuala Lumpur.

Dakwa sumber, sejak mereka bercinta, rumah tangga lelaki itu makin bermasalah. Difahamkan, lelaki itu sudah lama berkahwin dengan isterinya namun baru beberapa tahun lalu dikurniakan zuriat.


Hadkan Gajet, Fazura Tegas Pilih Pemakanan Terbaik Buat Fatima

Pasti ramai yang suka melihat gelagat anak pasangan selebriti terkenal, Nur Fazura dan Fattah Amin iaitu Fatima yang sememangnya sering menjadi tumpuan ramai.

Memetik Sirap Limau,  Fazura mengakui tugas sebagai seorang ibu sememangnya mencabar namun dia seronok kerana ingin melihat Fatima membesar menjadi anak yang soleha.

BACA: Sayang Fatima Melebihi Segalanya, Fazura Batal Hasrat Bercuti Luar Negara

Menurut Fazura dia menghadkan penggunaan gajet buat anaknya dimana dia hanya membenarkan Fatima memegang gajet bagi tujuan bermain, mendengar lagu didikan atau nursery rhyme dibawah pantauannya dan suami.

“Hujung minggu pula hanya untuk Fatima sahaja. Kami akan bawa dia keluar ke taman atau ziarahi keluarga.  Kami mahu Fatima seronok belajar perkara baru, berkawan, bergaul dan bermain dengan sepupu-sepupu kerana hari-hari biasa, dia hanya di rumah sahaja” katanya.

Ditanya mengenai siapa yang lebih berdisiplin dalam membesarkan Fatima, Fazura mengakui dia lebih mengambil berat dalam segala hal.

Malah, dia juga tegas tentang pemakanan dan pemilihan susu buat Fatima sementara Fattah pula hanya ikutkan sahaja apa yang terbaik buat puteri mereka.

“Faz sendiri kagum tengok perkembangan Fatima sekarang yang makin berkemahiran sosial. Contohnya, Fatima boleh memberi salam dan menyebut nama mama dan papa, pandai mengambil berat dengan memeluk mama serta sedara-mara. Semua perkembangan ini menunjukkan minda dan emosi Fatima berkembang pantas!” katanya.


Abby Abadi Restu Anak Jadi Artis, Harap Tak Ulangi Kesilapan Seperti Dirinya

Pelakon Abby Abadi mengatakan dia merestui penglibatan anak sulungnya, Mohamed Danish Hakim dalam dunia hiburan meskipun bimbang jika anaknya itu mengulangi kesilapan yang seperti dilakukannya sebelum ini.

Memetik mStar Online, bagaimanapun Abby sentiasa mengingatkan anaknya itu supaya menjaga hubungan baik dengan Allah dan tidak leka.

“Pada awalnya memang saya tak melihat anak-anak saya akan terlibat dalam dunia seni, namun apabila dia ada minat ke arah itu saya tidak menghalang.

“Saya selalu nasihatkan dia supaya tidak melakukan perkara yang tidak sepatutnya. Selalu menjaga hak Allah dan tahu batas dalam dunia lakonan. Saya tidak mahu dia ulang kesilapan yang saya pernah buat sebelum ini. Ketika berlakon dulu, saya pernah terleka. Saya tidak mahu ia terjadi kepada anak-anak saya,” katanya.

Menurut Abby lagi dia berharap Danish dapat menyampaikan mesej yang baik kepada penonton. Sebelum ini, Danish pernah mengikuti pengajian hafazan di Turkiye pada usia 14 tahun.

“Ramai yang anggap seseorang yang ada latar belakang agama tak boleh masuk dalam dunia hiburan. Perkara itu harus diubah. Siapa tahu dengan ilmu yang Danish ada dia boleh mengajak lebih ramai untuk mendekati agama.

“Bukan satu kesalahan besar bagi mereka yang ada pendidikan agama untuk terjun ke dunia seni sebab kalau pandai bawa diri, kerja apa sekali pun tidak akan ada sebarang masalah,” katanya.

Sebelum ini, Danish berkata dia memegang teguh pada prinsip untuk tidak bersentuhan dengan pelakon wanita ketika berlakon.


Puteri Balqis Semakin Seksi, Berani Tayang Pusat & Pakai Skirt Pendek

Lama rasanya tak dengar cerita tentang pelakon berbakat besar, Puteri Balqis. Tinjauan di Instagram, pelakon itu sedang sibuk menjalani penggambaran.

Bukan kali pertama diperkatakan, namun melihatkan gambar-gambarnya yang dikongskan nampaknya Balqis kini dilihat semakin seksi berbanding sebelum ini.

Malah, gadis itu juga dilihat semakin berani memuat naik gambarnya berpakaian seksi dengan memakai skirt pendek.

Lebih mengejutkan, ada satu foto dikongsikan memaparkan Balqis mengenakan singlet biru pendek menampakkan bahagian tidak sepatutnya.

Bagaimanapun, kebanyakan ruangan komen postingnya ditutup mungkin tidak mahu membaca komen hentaman daripada netizen.

Apa pun kita doakan yang baik-baik sahaja buat Balqis dan semoga terus maju jaya dalam dunia lakonan.


Netizen Tergamam Tengok Leona Pakai Bikini Nampak Punggung Bercuti Di Pulau

Sebut saja nama Kasih Iris Leona, sememangnya ramai yang mengenali anak kepada pelakon Azhar Sulaiman itu yang sinonim dengan imejnya yang seksi sehingga menimbulkan rasa kurang senang netizen.

Malah, Azhar juga mengakui sudah buntu untuk menasihati anak gadisnya itu yang sering mencetuskan kontroversi.

Baru-baru ini, perkongsian Leona sekali lagi menjadi bualan dan mengundang kecaman ramai apabila tampil berbikini ketika bercuti di sebuah pulau.

Menerusi video itu, dapat dilihat Leona hendak turun dari bot memakai bikini serba hitam hingga menampakkan bahagian punggung yang tidak sepatutnya ditayang kepada khalayak ramai.

Seperti sudah dijangka, perkongsiannya itu dikecam ramai dan ada yang meluahkan rasa terkilan melihat cara pemakaian Leona tidak menggambarkan seperti imej umat Islam serta mendoakan agar diberikan hidayah.

Terdahulu, Azhar berkata dia sudah menasihati anak gadisnya itu namun semakin menjadi-jadi dan setiap hari membuatkan dirinya ‘panas bontot’ dengan isu Leona.


Dapatkan King of Audio, HUAWEI FreeBuds Pro 2 Sekarang!

Buat semua peminat HUAWEI jangan lepaskan peluang untuk terjah Karnival HUAWEI yang sedang berlangsung sehingga 11 September ini.  Menariknya, anda juga berpeluang memenangi hadiah bernilai sehingga RM162,000*!

Jadi jangan tunggu lama-lama. Jom sertai Jadi jangan tunggu lama-lama. Jom sertai Karnival HUAWEI dan berpeluang untuk memenangi hadiah bernilai sehingga RM162,000 sekarang dengan hanya mengikuti langkah-langkah di bawah:

Jangan tak tahu, pada masa yang sama HUAWEI juga akan melancarkan King of Audio mereka, HUAWEI FreeBuds Pro 2 di Malaysia! Bagi korang yang tengah mencari peranti pintar untuk digantikan, inilah peluangnya untuk merebut produk HUAWEI kegemaran anda!

Earbuds TWS akustik terunggul didatangkan dengan teknologi terkemuka  seperti pemacu dinamik Quad-magnet, pemacu diafragma satah frekuensi ultra tinggi dan Deep Neural Network (DNN) untuk benar-benar membatalkan hingar seperti dalam kabin pesawat.

Selain itu, empat mod pembatalan hingar dengan kemampuan menapis hingar sehingga 47 db turut disertakan menggunakan ciri Intelligent dynamic ANC 2.0. Ni membolehkan anda enjoy sehabisnya mendengar lagu tanpa memperdulikan bunyi bising di sekitar anda.

Jadi jangan lepaskan peluang untuk dapatkan HUAWEI FreeBuds Pro 2 pada harga RM899 sekarang dan nikmati hadiah percuma termasuk sarung pelindung HUAWEI FreeBuds Pro 2 dan percuma HUAWEI Music Premium 3 bulan.

Berita baik untuk pengguna HUAWEI, anda kini boleh menebus Baucar RM100 melalui MyHUAWEI App dan menggunakannya untuk membeli HUAWEI FreeBuds Pro 2 pada harga RM899 Anda boleh membeli di:

Selain dari pelancaran HUAWEI FreeBuds Pro 2, di Karnival HUAWEI juga menawarkan tawaran menarik untuk keluaran telefon pintar HUAWEI. Jadi anda memang patut save the date untuk rebut harga runtuh dari HUAWEI ni.

Jangan tak tahu, telefon pintar yang menjadikan anda photographer sebenar seperti The Legend Reborn, HUAWEI P50 dan P50 Pro masing-masing boleh didapati pada harga RM2,999 dan RM3,699. Di mana pembelian setiap telefon pintar ini akan disertakan dengan HUAWEI Watch Fit percuma bernilai RM499.

Selain itu, Be Inspired Be nova dengan HUAWEI nova 9. HUAWEI nova 9 boleh didapati dengan potongan harga RM200.  Jangan lupa untuk nikmati skrin besar dan bateri besar dengan HUAWEI nova Y70 dan nova Y90.

HUAWEI nova Y70 dan nova Y90 masing-masing boleh didapati pada harga RM699 dan RM999, serta didatangkan dengan hadiah percuma bernilai sehingga RM99.

Tidak tahan dengan komputer riba lama anda? Sudah tiba masanya untuk mendapatkan yang baharu semasa Karnival HUAWEI berlangsung. HUAWEI baru sahaja melancarkan komputer riba 16-inci pertama mereka dengan pad kekunci angka, HUAWEI MateBook D16.

MateBook D16 dilengkapi dengan paparan luas 16-inci dengan nisbah 16:10, memberikan anda paparan yang lebih baik semasa menyemak imbas internet, dokumen dan spreadsheets.

Jika anda berfikir bahawa komputer riba 16-inci akan menjadi berat, jangan risau! HUAWEI MateBook D 16 hanya seberat 1.7kg jer. Ini sekaligus membolehkan anda membawanya semasa bekerja.

HUAWEI MateBook D 16 boleh didapati daripada RM3,699, dan menariknya ada hadiah percuma termasuk HUAWEI Stylish Backpack dan Office Home & Student 2021 yang diprapasang bernilai RM1,027.

Selain HUAWEI MateBook D16, HUAWEI juga menawarkan HUAWEI MateBook D 15 pada harga lebih baik iaitu RM2,699 (8+512GB) dan RM2,999 (16+512GB) dan juga HUAWEI MateBook 14 boleh didapati pada RM3,499 (RRP: RM3,999).

HUAWEI menawarkan satu siri tablet untuk anda pilih, daripada HUAWEI MatePad Pro 12.6 hingga MatePad T10 untuk memenuhi keperluan yang berbeza.

HUAWEI MatePad Pro 12.6” boleh didapati daripada RM3,299, dengan hadiah percuma bernilai sehingga RM1,199

HUAWEI MatePad 11 boleh didapati daripada RM1,999 dengan papan kekunci magnet percuma bernilai RM499. Manakala, HUAWEI MatePad 10.4 boleh didapati daripada RM1,299 dengan sarung papan kekunci percuma bernilai RM399. Ngam kan?

Ha sebelum kami terlupa, anda juga boleh dapatkan HUAWEI MatePad T10s pada harga RM899 dengan penutup selipar percuma bernilai RM99. Best kan? Beli satu barang dapat dua barang. Bukan selalu HUAWEI nak bagi ni.

Bersempena dengan Karnival HUAWEI, HUAWEI Audio Family Exclusive sedang berlangsung pada masa yang sama. Produk audio HUAWEI seperti HUAWEI FreeBuds 4i, FreeBuds Pro, FreeBuds SE dan Sound Joy boleh didapati pada harga yang lebih menarik dengan DISKAUN sehingga RM400. Untuk maklumat lanjut tentang HUAWEI Audio Family Exclusive, layari laman rasmi HUAWEI.

Jadi untuk yang nak dapatkan barang HUAWEI dengan harga yang tak masuk akal, jangan lupa singgah ke Karnival HUAWEI di berlangsung di Ruang Legar Utama Pusat Beli-belah One Utama di New Wing dari 25 Ogos hingga 29 Ogos 2022 atau kunjungi kedai HUAWEI yang berdekatan dengan anda dan layari laman web rasmi HUAWEI untuk maklumat lanjut mengenai Karnival HUAWEI.


“Kenapa Saya Saja Ditegur, Sedangkan Ada Artis Tayang Pusat, Menari Gedik?” -Baby Shima

Baru-baru ini hangat diperkatakan mengenai penyanyi dangdut Baby Shima apabila tular videonya menari ghairah dalam teaser video lagu bersama Datuk Seri Aliff Syukri sekaligus menimbulkan rasa kurang senang ramai.

Kemudian tular pula video penyanyi itu bergelek dalam satu majlis sehingga ada penonton lelaki tertunduk malu melihat aksi Baby Shima di atas pentas.

BACA: “Soal Halal Haram Rezeki Saya, Biarlah Allah Yang Tentukan” – Baby Shima

Memetik BH Online, Shima berkata dia tidak pernah mencetuskan kontroversi namun netizen yang suka meninggalkan komen berlebihan sedangkan penonton ketika itu terhibur melihat persembahannya.

“Berita disiarkan daripada sudut pandang berbeza, seolah-olah saya bergelek keterlaluan hingga penonton tertunduk malu. Sedangkan, penonton terhibur.

“Saya juga tidak bergelek berlebihan melainkan tarian mengikut rentak dalam video muzik. Sepatutnya netizen merasa penat, bukan saya. Ini kerana ada sahaja perkara netizen tidak puas hati, lantas tak berhenti mengecam,” katanya.

Dalam pada itu, Baby Shima menyifatkan teguran pendakwah bukan ikhlas, sebaliknya lebih kepada kecaman serta mempersoalkan mengapa dirinya sahaja menjadi sasaran.

“Jika teguran, seeloknya disampaikan terus kepada saya, seperti teguran seorang mufti yang memberikan pencerahan kepada saya.

“Tidak semua pendakwah tulus dan lurus, ada juga pendakwah terpalit isu negatif. Kita makhluk ciptaan Allah yang tidak terlepas daripada melakukan kesalahan. Jika saya salah, tegurlah secara peribadi. Bukannya menggunakan platform laman sosial, jadi tolonglah bersikap adil.

“Peliknya, kenapa saya sahaja ditegur, sedangkan ada segelintir artis menayang pusat dan menari tergedik-gedik dengan menayang aset, namun tak pula ditegur. Kenapa saya sahaja jadi sasaran?,” katanya.


“Saya Ada Suara Sedap, Tolong Sokong Saya Masuk Anugerah Juara Lagu”

Meskipun dikecam teruk bukan sahaja oleh netizen malah ditegur oleh artis lain, namun usahawan sensasi, Datuk Seri Aliff Syukri seolah tidak serik untuk meneruskan hasratnya menjadi penyanyi.

Terbaru, perkongsian Aliff menjadi perhatian apabila meminta orang ramai menyokongnya untuk masuk ke pertandingan Anugerah Juara Lagu (AJL).

Malah, Aliff berkata anugerah berprestij itu pasti akan tular jika dia tercalon. Aliff turut merayu kepada semua orang supaya menyokongnya masuk ke pertandingan itu serta mengatakan bahawa dia memiliki suara yang sedap.

“Tolonglah, bagi saya masuk dekat Anugerah Juara Lagu, confirm (pasti) viral. Tolong ya, saya ada suara yang sedap. Tolong sokong saya masuk Anugerah Juara Lagu. Tolong, saya merayu,” katanya.

Perkongsian Aliff itu mendapat pelbagai reaksi daripada netizen yang memberikan komen sindiran mengatakan mereka tidak sanggup melihat usahawan itu bertanding kerana pasti akan kalah.

Tidak kurang juga, ada yang bertanyakan bagaimana Aliff boleh begitu yakin sekali sehingga mengatakan dia memiliki suara yang sedap. Difahamkan, video tersebut sudah pun dipadam oleh Aliff selepas beberapa jam dimuat naik di aplikasi TikTok.

Terdahulu, Aliff menafikan kaki drama semata-mata untuk meraih perhatian ramai. Aliff mengakui dia tidak boleh berpisah dengan Instagram dan hanya mampu bertahan tidak lebih empat hari tanpa media sosial itu.

Ujarnya lagi, dia hanya mahu bergelar penghibur namun segala usahanya tidak dihargai sebaliknya hanya kecaman dan cacian diterima daripada netizen


Fesyen Bengkung Hannah Delisha Di KLFW Ditegur Netizen

Pasti ramai tahu kini berlangsungnya Minggu Fesyen Kuala Lumpur (KLFW) yang sememangnya menjadi perhatian ramai apatah lagi ianya dihadiri oleh ramai selebrtiti.

Pelakon dan penyanyi, Hannah Delisha turut hadir menggayakan busana rekaan Alia Bastaman dengan rona oren pada acara tersebut.

Namun, ramai yang kurang senang dengan fesyen yang digayakan oleh Hannah yang memakai bengkung di luar persalinan kerana dianggap kurang sesuai dengan imej bertudung.

Diruangan komen, ada segelintir netizen mempersoalkan bengkung yang dipakai oleh aktres tersebut mencemarkan penampilan muslimahnya.

Malah, ada netizen mengatakan mereka lebih sukakan penampilan Hannah ketika di awal dirinya berhijab yang dilihat lebih sopan dan sejuk mata memandang.

Terdahulu, Hannah mula berhijab pada sejak penghujung 2020. Pelakon dari Singapura itu kemudian mendirikan rumah tangga dengan Imam Shah pada Februari 2021.


“Rasa Sayang Masih Sama Macam Dulu” – Iqbal Zulkefli

Pasti ramai tahu mengenai kisah usahawan sensasi, Iqbal Zulkefli yang sebelum ini pernah bercinta dengan usahawan kosmetik Datuk Seri Vida namun hasrat untuk mendirikan rumah tangga tidak kesampaian.

Terbaru, kedua usahawan itu sudah berdamai dan ada sahaja momen ‘sweet’ mereka yang dikongsikan di media sosial.

Replying to @rafidah824 confess depan depan ye @Iqbal Zulkefli #masukberandafyp #fypppppppppppppp #datoserivida #UnbeatableXfinity #foryou #dsvkuikhlaskan #UnbeatableXfinity #MONICAATEST #forupage #dsvgelak #masukberandagk #ahmadiqbalzulkefli #fyp?

? original sound – QU PUTEH BARULAH PUTEH – QU PUTEH BARULAH PUTEH

Terbaru, Vida ada memuat naik video dimana Iqbal berkongsikan rasa sayang kepada Vida masih sama seperti dulu. Kata Iqbal lagi, dia takut untuk bercakap mengenai perkara itu kerana bimbang dikatakan permainkan perasaan Vida.

Melihatkan video tersebut, Vida seolah terkejut mendengar pengakuan Iqbal yang masih menyimpan perasaan cinta terhadapnya.

Perkongsian video itu mendapat pelbagai reaksi daripada netizen yang mengatakan luahan Iqbal itu ikhlas serta meminta Vida bukakan hati untuk menerima pemuda itu.

Dalam pada itu, ada segelintir netizen meminta Iqbal dan DSV berkahwin jika kedua-dua mereka suka sama suka.  Tidak kurang juga ada yang mengatakan mungkin Vida lebih memikirkan perasaan anak-anak berbanding dirinya.


“Orang Kata Saya Tua, Ya Memang Saya Dah Tua” – Che Ta

Tular video di media sosial memaparkan solekan di wajahnya yang menampakkan semakin berusia, pelakon Rozita Che Wan mengakui dia memang sudah tua.

Memetik Harian Metro, Rozita atau lebih mesra disapa Che Ta berkata dia berpegang pada prinsip tidak menggunakan botoks untuk kekal muda.

BACA: Takut Jadi Nyanyuk, Che Ta Amal Baca Surah Yasin Selepas Solat Subuh

“Orang kata saya tua, ya saya memang sudah tua. Saya tiada masalah mengenai perkara itu kerana walaupun sudah berusia tetapi ada juga yang baru 30-an namun sudah nampak tua”.

“Setiap orang akan tua, jadi lebih baik saya meniti hari tua dengan proses semula jadi. Tidak perlu menyuntik botoks dan sebagainya. Bukan apa, setiap manusia akan tiba ajalnya, saya tidak mahu tubuh tidak diterima tanah pula,” katanya.

Menurut Che Ta, dia selesa dengan rupa parasnya yang semula jadi dan tidak mahu merosakkan buah pinggang dengan melakukan trend menyuntuk vitamin semata-mata untuk putihkan kulit.

“Pastinya saya mengetahui hukum hakam dan lebih selesa dengan paras rupa semula jadi begini. Malah, saya juga turut meminta pendapat Zain (suami) mengenai perkara ini.

“Nasihatnya, mana lebih perlu dititik beratkan? kecantikan atau kesihatan? Saya tidak mahu buah pinggang rosak akibat menyuntik vitamin bagi memutihkan kulit dan sebagainya,” katanya.


“Terlalu Banyak Kebaikan DS Najib Untuk Saya Ceritakan Di Sini” – Fizo Omar

Semalam, Mahkamah Persekutuan mengekalkan sabitan dan hukuman penjara 12 tahun serta denda RM210 juta terhadap bekas Perdana Menteri, Datuk Seri Najib Razak dalam kes penyelewengan dana RM42 juta milik SRC International Sdn Bhd.

Berita besar itu turut mendapat perhatian pelakon dan usahawan, Fizo Omar yang memberi teguran kepada mereka yang menyindir bekas perdana menteri itu.

Menerusi satu perkongsian di Instagram, Fizo berkata hukuman penjara yang dijatuhkan terhadap Najib tidak sepatutnya diraikan serta disorak oleh orang ramai.

“Ramai yang memberi reaksi sindiran terutamanya mereka yang mempunyai pendapat politik yang berbeza. Pada saya moment ini adalah bukan untuk diraikan, pandanglah dari sudut yg berbeza dimana ini adalah percaturan yang maha hebat Allah swt yang saya percaya ada mesej yang tersirat untuk kita semua,.

“Kita semua rakyat Malaysia berada dibawah undang-undang yang sama dan tidak ada kelebihan berdasarkan jawatan,pangkat mahupun kuasa,” tulisnya.

Menurut Fizo lagi, mengenai soal kebenaran hanya tuan badan iaitu Najib sendiri serta Allah sahaja yang Maha Mengetahui.

“Soal tentang kebenaran di atas apa yang yang dilakukan, itu hanya tuan punya badan dan Allah sahaja yang mengetahuinya. Kita sebagai rakyat biasa hanya disajikan dengan laporan dari media dan tidak sepatutnya untuk terus menghina dan menghukumnya,” tulisnya.

Dalam pada itu, Fizo berharap momen bersejarah yang berlaku itu dapat membuka mata semua pihak bahawa negara Malaysia mempunyai undang-undang dan tiada siapa akan terlepas.

“Semoga berlakunya moment bersejarah ini,membuka mata semua pihak dan juga memberi AMARAN keras kepada ahli2 politik dan juga pemimpin-pemimpin kita,bahawa Malaysia mempunyai undang-undang dan sesiapa pun tidak terkecuali di bawah undang undang negara,” tulisnya.


Jamal Abdillah Sudi Berduet Dengan Aliff Syukri

Penyanyi lagenda, Datuk Jamal Abdillah berkata dia tidak kisah untuk menerima pelawaan berduet dengan usahawan kontroversi, Datuk Seri Aliff Syukri.

Memetik KopiPlanet, Jamal menyatakan dia terbuka jika ditawarkan untuk berduet dengan mana-mana pihak asalkan memenuhi syarat yang ditentukannya.

BACA: Aliff Syukri Nak Duet Dengan Siti Nurhaliza, Awie, Jamal Abdillah & Anuar Zain

“Jika ditawarkan untuk berduet dengannya, saya anggap ia penghormatan dan kita pun dapat mengikuti trend serta kekal relevan untuk bersama-sama berada di persada.

“Cuma, syarat utama saya, dia kena menyanyi betul-betul dan tidak sumbang kerana kita akan sakit telinga dan orang pun tidak menyalahkan saya,” katanya.

Menurut Jamal, dia melihat kebanyakan  founder produk yang muncul dengan lagu seperti dilakukan Aliff Syukri lebih kepada untuk mempromosikan perniagaan.

“Semua pun tahu dia (Aliff) bukan penyanyi, namun saya melihat dia berkarya sebagai sebahagian daripada promosi bisnes.

“Kalau ditakdirkan kami berduet, dia tak perlu belajar dengan guru vokal. Cuma saya akan turunkan ‘key’ suara biar seimbang dengan usahawan berkenaan,” katanya.

Sebelum ini, Aliff Syukri menyatakan hasratnya untuk berduet dengan penyanyi popular tanah air seperti Datuk Seri Siti Nurhaliza, Datuk Jamal Abdillah, Datuk Awie dan Anuar Zain.


Netizen Sebak Lihat Mizz Nina Menangis

Pada Ogos lalu, industri hiburan dikejutkan dengan berita perpisahan pasangan selebriti terkenal, Noh Salleh dan Mizz Nina yang telah bercerai talak satu.

Baru-baru ini tular video di aplikasi TikTok yang dimuat naik seorang pengguna memaparkan aktivis kemanusiaan itu dilihat tidak dapat menahan sebak dan menyekat air mata dengan tisu.

#fyp #mizznina #fyp? #neelofar #miziwahid #fypdongggggggg #hijrah #hijrah_istiqomah #hijrahcinta #nohsalleh #cry #tiktok #selawat

Difahamkan, video itu dirakamkan ketika Mizz Nina dijemput menjadi tetamu pada persidangan Spiritual Summit 2022 anjuran Safinah Institute yang berlangsung pada 21 Ogos lalu. Mizz Nina membuat perkongsian bertajuk ‘A Heart of Stone: The Case of a Hardened Heart and its Cure’.

Menerusi satu lagi video, Mizz Nina berkongsikan kisah seorang wanita yang bercerai dengan suaminya dan bagaimana wanita itu melalui proses penceraian.

#mizznina #nohsalleh #allah #motivational #inspiration #nealofa #onitsukatiger #cry #miziwahid #spiritualsummit2022 #fyp #fyp? #fypdongggggggg #fypage #quote #hardship #lost #subhanallah #tabarakallah #hijrah #hijrah_istiqomah #hijrahcinta #meletop #tiktok #tiktok #lisasurihani #harisismail #bestrong #mstar #mstarmalaysia #mashallah #sinarfm #erafm #selawat

“Wanita itu berkata ‘macam mana saya nak lalui semua ni?’ dan dia hanya kembali kepada Allah dan bersyukur kepada Allah.

“Ia satu kehilangan tapi dia bersyukur suaminya sudah menghabiskan masa bertahun-tahun bersamanya. SubahanAllah,” katanya.

Video tersebut mendapat pelbagai reaksi daripada netizen yang sebak melihat Mizz Nina menitiskan air mata serta memberikan kata-kata semangat buatnya.

Terdahulu, Noh dan Nina berkata keputusan itu diambil selepas mempertimbangkan banyak aspek sebelum berpisah secara baik. Mereka turut meluahkan rasa syukur diizinkan oleh Allah untuk bersama selama 11 tahun yang cukup indah.


Masuk Stadium Luar Negara, Aeril Zafrel Dituduh Menunjuk

Baru-baru ini, pelakon dan usahawan Aeril Zafrel berkongsikan video kenangan ketika menonton perlawanan bolak sepak di Old Trafford.

Menerusi video itu, Aeril berkongsikan ianya pengalaman pertamanya menonton perlawanan bola sepak di stadium dan teruja apabila pasukan kegemarannya, Manchester United menang pada perlawanan tersebut.

BACA: Aeril & Wawa Terkejut Dapat Banyak ‘Gift Singa’ Dari Sultan Pemurah

Bagaimanapun, Aeril dilihat memuat naik satu perkongsian meluahkan rasa kecewa apabila dituduh menunjuk-nunjuk kerana memuat naik video berada di stadium tersebut.

Dalam entri tersebut, Aeril turut memuat naik paparan komen netizen yang menuduhnya menunjuk sedangkan masuk stadium di Malaysia tak pernah pun muat naik video.

Kesal dengan tuduhan tersebut, Aeril dilihat membalas komen individu itu dengan mengatakan ini merupakan pertama kali dia masuk ke stadium seumur hidupnya serta turut menyindir mungkin netizen tersebut merupakan penyokong pasukan Liverpool yang tewas pada Manchester United ketika perlawanan itu.

“Nama pun first time masuk stadium kak. nak record macam mana.susah jugak, kalau semua yang kita upload orang ingat asyik nak menunjuk je. Aku syak akak ni liverpool,” tulisnya.


Amy Search Terima Gelaran Datuk

Tahniah diucapkan kepada vokalis kumpulan Search, Amy yang menerima pingat Darjah Pangkuan Seri Melaka (DPSM) yang membawa gelaran Datuk.

Amy merupakan satu-satunya pelaku seni yang menerima pingat tersebut sempena Hari Ulang Tahun ke-73 Yang Dipertua Negeri Melaka, Tun Mohd. Ali Mohd. Rustam.

Memetik Astro Gempak, Amy turut menzahirkan ucapan terima kasih kepada Yang di-Petua Dewan Unangan Negeri Melaka, Dato Sri Rauf Yusof di atas kurniaan diterima selepas 42 tahun bergelar anak seni.

“Syukur dan terima kasih yang tidak terhingga kepada kerajaan negeri Melaka, Yang di-Pertua Negeri, Tun Ali Rustam dan semua pihak yang terlibat.

“Pemberian pingat yang membawa gelaran Datuk kepada saya ini tidak akan merubah Amy Search yang semua kenali. Saya tetap Amy Searh, penyanyi dan pemain industri muzik yang dikenali,” katanya.

Dalam pada itu, Amy berkata anugerah pingat tersebut merupakan tanggungjawab kepadanya dan pengiktirafan buat seluruh karyawan hiburan.

Difahamkan, Perdana Menteri, Datuk Seri Ismail Sabri Yaakob mengetuai senarai 883 penerima darjah kebesaran Negeri apabila dianugerahkan Darjah Utama Negeri Melaka yang membawa gelaran Datuk Seri Utama.


Scha Alyahya Mengaku Salah Pakai Skirt Pendek

Baru-baru ini, hangat diperkatakan mengenai pelakon Scha Alyahya yang ditegur oleh netizen yang kurang senang dengan  pakaiannya yang mengenakan dress terlalu senteng.

Memetik mStar Online, Scha memohon maaf kepada mereka yang tersinggung melihat penampilkannya itu serta terbuka hati menerima teguran.

“Saya tidak mudah dicuit, benda yang saya buat tu saya rasa salah saya akan mengaku. Kalau bagi saya benda tu mengarut saya akan buat tak tahu sebab at the end of the day benda itu bagi saya tak menggangu saya.

“Saya pun dah lama dalam industri jadi saya tahu apa yang patut buat apa yang tidak patut buat,” katanya.

Dalam pada itu, Scha berkata dia enggan memanjangkan isu tersebut kerana baginya jika sudah membuat kesilapan lebih baik mengaku sahaja serta perbaiki ke arah lebih baik.

“Kalau buat salah dan sebagainya tak perlu kita nak mancabar atau nak membalas. Saya mengambil kesempatan untuk meminta maaf.

“Kita sebagai orang yang mengaku itu jangan ulangi kesilapan tersebut dan jangan nak menegakkan benang yang basah dan jangan menidakkan benda yang salah,” katanya.


Anak Norman & Abby Tolak Babak Bersentuhan Dengan Wanita

Anak sulung kepada Norman Hakim dan Abby Abadi iaitu Danish Hakim yang juga peserta program Fit For Action berkata ibunya pernah menentang hasratnya untuk menyertai program pencarian bakat lakonan itu.

Memetik Harian Metro, bagaimanapun Danish berkata dia berjaya meyakinkan ibunya serta mendapat sokongan daripada bapanya untuk masuk ke dalam industri seni.

BACA: Usia 16 tahun, Anak Norman Hakim Jadi Imam Solat Terawih

“Ayah memang sokong keputusan saya, tapi mak saya pula sebaliknya. Pada awalnya, dia tak setuju untuk saya sertai program ini dan melangkah ke dalam industri seni.

“Antara apa yang dikongsikan adalah, mengenai sisi gelap industri ini. Tapi, Alhamdulillah, dia dah makin faham minat saya dalam bidang lakonan dan dia dah mula terima,” katanya.

Dalam pada itu, Danish akan berpegang dengan prinsipnya untuk tidak bersentuhan dengan pelakon wanita ketika berlakon. Ujarnya, jika perlu melakonkan babak tersebut dia akan meminta supaya diajar mengenai teknik kamera seperti dilakonkan pelakon lain yang enggan melakukan adegan berkenaan.

“Saya dah jelaskan kepada pihak produksi bahawa saya tak boleh buat babak-babak bersentuhan. Orang tahu latar belakang saya sebagai pelajar agama, jadi saya perlu menjaganya.

“Tapi, andai kata saya perlu juga berlakon babak bersentuhan, saya akan minta bantuan kru atau pengarah untuk mengajar saya teknik kamera dan sebagainya. Selain itu, saya juga jelaskan kepada mereka bahawa saya perlu terus menunaikan solat apabila masuk waktu,” katanya.


Mira Filzah Menangis Anak Tiga Bulan Positif Covid-19

Pelakon Mira Filzah berkongsi pengalaman cemas apabila anak lelakinya, Wan Khair Amir berusia 3 bulan disahkan positif Covid-19 dua minggu lalu.

Memetik Harian Metro, Mira berkata dia panik dan menangis apabila mengetahui anaknya itu dijangkiti virus berkenaan selepas melihat keadaan Amir seolah sukar untuk bernafas.

“Saya tergerak hati untuk membuat ujian saringan ke atas Amir selepas melihat kesukarannya untuk bernafas dan matanya berair. Selalunya bayi yang masih kecil jarang berdepan dengan situasi sebegitu.

“Kebetulan sebelum ini keluarga saya turut disahkan positif Covid-19. Enggan mengambil risiko saya terus membuat pemeriksaan dan ternyata Amir juga positif Covid-19.

“Sebagai ibu saya tak sanggup melihat keadaan Amir ketika menjalani ujian saringan. Kita yang dewasa pun rasa sakit bila hidung kita dijolok, inikan pula bayi berusia tiga bulan,” katanya.

Dalam pada itu, Mira berkata dia reda dengan apa yang menimpa anaknya namun bersyukur Amir tidak mengalami simptom teruk.

“Saya percaya kalau bukan sekarang mungkin pada masa akan datang Amir akan terkena juga jangkitan virus ini. “Alhamdulillah Amir tidak mengalami simptom yang teruk dan hanya perlu menjalani kuarantin di rumah saja,” katanya.


“Semoga Dia Jumpa Wanita Lebih Baik Daripada Saya” – Ellie Suriaty

Sebelum ini hangat diperkatakan apabila pelakon Azri Iskandar memaklumkan bakal berkahwin dengan wanita pilihan hatinya dikenali sebagai Dr. Azra Diera. Pada Ogos lalu, Azri mengesahkan sudah pun bertunang dengan kekasihnya di Kangar, Perlis pada 29 Jun lalu.

Memetik Kosmo, pelakon Ellie Suriaty berkata tidak manis untuknya mengulas mengenai kehidupan terkini Azri apatah lagi mereka bukan lagi suami isteri. Bagaimanapun, Ellie berkata anak-anak sering berkongsi artikel mengenai bapa mereka dengannya.

BACA: “Kami Dalam Fasa Gembira Sebagai Pasangan Yang Sudah Bertunang” – Azri Iskandar

“Mereka selalu berkongsi pelbagai cerita dengan saya termasuk artikel tentang Azri. Saya pun tidak boleh nak bercakap banyak dengan Azri sebab kini sudah jadi orang luar dalam hidupnya.

“Walaupun orang kata saya bekas isteri dan boleh berkomunikasi namun sekarang berbeza, tambahan pula dia sudah ada orang lain,” katanya.

Menurut Ellie, meskipun mereka tidak lagi bersama namun Azri tetap bapa kepada anak-anak mereka dan sudah tentu merasa kasihan jika bekas suaminya itu dipermainkan oleh pihak tidak bertanggungjawab.

“Selama 19 tahun hidup bersama, sudah tentulah ada rasa empati. Kasihan sekiranya benar dia memang dipermainkan oleh scammer, kalau boleh pilihlah wanita yang baik.

“Bahkan, dia pun tak pernah bawa anak-anak bertemu dengan wanita tersebut. Individu tersebut wujud tetapi tidak tahu identitinya sehingga hari ini. Bila timbul banyak kekeliruan sebegini, anak-anak yang menjadi mangsa,” katanya.

Dalam pada itu, Ellie sedar kenyataannya itu sering disalah anggap namun jika benar bekas suaminya ingin berkahwin lagi dia harap Azri dipertemukan dengan wanita lebih baik daripada dirinya.

“Bila saya beri komen berlebihan, pihak belah sana akan mula menyindir dan mendakwa saya nak kembali kepada Azri sedangkan tidak sama sekali. Jadi, saya tak mahu komen lebih sebab pasti akan jadi merebak-rebak. Sebaik-baiknya saya diam.

“Kalau dia nak kahwin, semoga dia jumpa yang lebih baik daripada saya. Namun, apabila dia mengeluarkan kenyataan yang merisaukan anak-anak, semua itu perlu dibincangkan,” katanya.

Terdahulu, Azri memohon maaf kerana masih tidak boleh berkongsikan gambar pertunangannya atas permintaan keluarga kekasihnya itu.


Najib Kekal Bersalah, Mula Hukuman Penjara Hari Ini

Mahkamah Persekutuan hari ini mengekalkan sabitan ke atas bekas perdana menteri Najib Razak dalam kes SRC International.

Memetik Astro Awani, Najib dijatuhkan hukuman 12 tahun penjara serta denda RM210 juta selepas didapati bersalah menyeleweng dana RM42 juta milik SRC International Sdn Bhd.

Ketua Hakim Negara Tun Tengku Maimun Tuan Mat yang membacakan keputusan lima panel hakim itu berkata, mahkamah tidak mendapati sebarang kesalahan dalam penghakiman yang dibuat Hakim Mahkamah Tinggi, ketika itu, Datuk Mohd Nazlan Mohd Ghazali.

Pada 28 Julai 2020, Najib didapati bersalah atas tiga tuduhan pecah amanah jenayah (CBT), satu tuduhan salah guna kuasa, dan tiga tuduhan pengubahan wang haram, berhubung dana RM42 juta yang dikaitkan dengan SRC International, menyusuli perbicaraan di Mahkamah Tinggi.

Pada 8 Dis 2021, Najib gagal mengetepikan keputusan itu selepas Mahkamah Rayuan mengekalkan keputusan Mahkamah Tinggi.


Awie Suruh Aliff Syukri Kumpul Setem, Cari Hobi Lain

Sejak kebelakangan ini, semakin ramai pula founder produk dan juga TikToker muncul dengan single mereka semata-mata untuk tujuan marketing.

Perkara itu turut mendapat perhatian penyanyi Datuk Awie yang meluahkan rasa kecewa apabila industri muzik dilacurkan oleh golongan tersebut yang kemaruk untuk menjadi penyanyi.

BACA: Awie Sedih Industri Muzik Dilacurkan Founder & TikToker Kemaruk Jadi Penyanyi

Menerusi satu temubual bersama F8Buzz, Awie ditanya apa reaksinya jika diajak berduet bersama Datuk Seri Aliff syukri. Penyanyi itu meminta Aliff masuk ke kelas vokal terlebih dahulu.

Mengulas mengenai kenyataan Aliff Syukri yang mengatakan bahawa nyanyian itu adalah hobinya, Awie berkata itu adalah kerjaya mereka sebagai anak seni.

“Betul itu hobi dia, tapi ini kerjaya kami. Industri adalah perkara yang serius. Maka saya dan yang lain-lain yang duduk di dalam ini adalah ini kerjaya kami.

“Bukan hobi kami, ini kerjaya yang kami cari dari titik peluh dari menyanyi, main muzik, lakonan dan sebagainya. Ini adalah perkara serius.

“Kalau ada hamlau yang datang nak mengacau industri ini, maka kami ini jadi marahlah. Kalau hobi pergi kumpul setem, tangkap ikan, cari rama-rama ke, itu hobi,” katanya.

Dalam pada itu, Awie turut meminta pihak berkenaan supaya tidak menghancurkan industri seni kerana itu adalah tempat dimana mereka mencari makan.

“Jangan hancurkan industri ini, kami perlukan industri ini untuk teruskan hidup, kalau dah tak ada lagi industri ini kami nak cari makan dekat mana.

“Korang dah kaya korang kayalah. Kitaorang tak pernah minta satu sen duit kau pun. Cuma kami minta jangan lacuri industri kami,” tegasnya.


Nak Jaga Suara, Nabila Razali Tahan Nafsu Tak Makan Pedas

Penyanyi Nabila Razali berkata dia terpaksa menahan selera daripada menikmati hidangan pedas bagi menjaga kotak suaranya.

Memetik Utusan Online, Nabila dia juga perlu mengikut nasihat doktor untuk tidak aktif menyanyi untuk pulih sepenuhnya dan sihat seperti sediakala.

BACA: Ditinggalkan Kerana Orang Ketiga, Nabila Razali Belum Boleh Duduk Semeja Dengan Bekas Kekasih

“Saya belum sepenuhnya pulih. Tetapi, bagi mereka yang kenal, tentu tahu saya ini bukan jenis yang boleh duduk diam. Sesekali, saya akan ambil beberapa tawaran persembahan untuk berlatih menyanyi.

“Namun, tidaklah sehingga aktif menyanyi dari satu ke satu acara seperti sebelum ini. Berpantang makanan pun masih saya buat. Saya ini suka makan pedas.

“Tetapi, apabila sudah jadi begini, kenalah pantang sikit. Dulu, sambal saya ‘belasah’ makan banyak, 80 biji cili pun boleh lagi. Sekarang memang kena kurangkan. Semuanya demi nak sihat cepat,” katanya.

Dalam pada itu, Nabila berkata ada masanya dia akan turun padang kerana enggan menghampakan peminat yang mahu melihatnya di pentas namun dia tetap akan berhati-hati.

“Saya tahu, kesihatan itu lebih penting, tambahan lagi dengan cuaca sekarang yang tidak menentu. Ada kerisauan juga, tetapi hidup harus diteruskan.

“Saya pun tidak mahu hampakan peminat yang ingin tengok saya buat persembahan. Tapi, saya tetap berhati-hati dan buat apa yang termampu. Sekarang ini, ramai sudah buat program dan acara hiburan. Boleh jumpa peminat,”katanya.


Tak Mahu Buang Masa, Zizan Razak Nak Bercinta Lepas Kahwin

Masih lagi solo, pelakon dan pelawak Zizan Razak berkata dia lebih tenang dan selesa menjalani kehidupan sebagai orang bujang.

Memetik Astro Gempak, Zizan berkata dia enggan memikirkan tentang soal jodoh buat masa ini namun tiada niat untuk membujang dalam tempoh lama.

“Sejujurnya saya berasa lebih tenang begini. Nak membujang dalam tempoh yang lama itu tidaklah. Cuma saya rasa bila tiada jodoh atau tiada kesempatan ke atas itu, saya hargai apa yang saya ada sekarang. Kerjaya saya, family saua dan masa yang saya ada,” katanya.

Dalam pada itu, Zizan berkongsikan dia lebih suka untuk terus berkahwin dan bercinta selepas diijabkabulkan. Ujarnya lagi, dia tidak mahu membuang masa untuk bercinta apatah lagi tidak tahu hala tuju perhubungan.

“Kalau boleh saya nak cari jalan atau saya nak cari peluang untuk tiba-tiba mendirikan rumah tangga dan bercinta selepas kahwin. Hal itu saya lebih suka.

“Kerja saya hanyalah berdoa supaya jodoh saya dipermudahkan itu sahaja. Tapi sungguh buat masa ini saya tiada sesiapa dan saya sentiasa terbuka jika ada yang ingin berkenalan tapi saya tak mahu kecundang lagi. Maksudnya saya tak nka buang masa ke arah itu (bercinta tanpa berakhir ke fasa perkahwinan)” katanya.